Nabi Yusuf kui jarene wong sing paling ganteng sak donyo iki. Kegantengane kui digambarke sak wise kedadean, Zulaikha ketauan barengan neng kamar karo Yusuf. Akeh wong wedok sing ngerasani dheweke. Kenopo iso Zulaikha kepincut karo pelayane dhewe. Krungu kui, Zulaikha keroso mangkel lan ngundang wong-wong kui neng pesta. Neng ngarape kabeh tamu kui, disediani buah karo peso sebagai jamuane. Banjur Zulaikha ngudnang Yusuf mlebu. Pas para tetamu delok, peso sing lagi ngiris buah kui ora sengojo keno tangane. Para tetame heran karo kegantengane Yusuf tekan dheweke podo ora ngeroso perah keiris peso neng tangane. Wong-wong kui ngomong sing ono neng ngarepe kui dudu menungso nanging malaikat.


Salah siji cara ben alat musik tradisional kui dikenal meneh kanggo dikolaborasike kanggo alat musik lan musik modern. Akeh wong sing selarane dudu musik tradisional. Harapane yen ono sitik-sitik unsur musik daerah kui, wong-wong mulai tertarik lan paling ora ngerti swarane koyo piye. Cara iki berhasil neng lagu Lathi seko Weird Genius. Kelompok musik kuwi ngeleboke unsur musik gamelan neng lagune. Malahan lagune kui, ono sing ngaggo lirik basa Jawa. Lagu kui iso diterimo karo masyarakah Indonesia. Sing luwih ngebanggake, lagu kui uga tekan terkenal sak donyo. Harapane, bakal luwih akeh wong-wong sing gawe lagu sing mirip-mirip koyo Lathi kui. Nek iso uga alat musik lan seko basa daerah liya.


Saiki nag delok pertandingan mboh iku bal-balan utowo liyane mesti dianjurno kanggo vaksin disek soale kondisine saiki wes bedo ambek biyen. Terus saiki yo kudu meloki sing jenenge protokol kesehatan polohae sing jenenge virus corona utowo covid isek ono nang pinggir-pinggir. Aturan-aturan iku maeng ancene kudu dilakone soale iku wes didadekno peraturan sing anyar nang gonane kemenkes ben iso ngurangi penyebarane virus siji iki sing wes mateni pirang-pirang uwong. Sak liyane iku, yo kudu gowo masker barang ben ora gampang kenek udara sing ancene wes kenek inveksi virus corona iku maeng. Dadi saiki iku peraturan-peraturan sing anyar iku kudu dituruti.


Jaman biyen, iku akeh wong sing durung ngerti manfaate nabung kanggo simpenan iku opo. Mergane wong biyen roto-roto isek model deso kabeh, dadi nag ono opo-opo isek podo guyub ambek tanggane sing gantian nag ono opo-opo. Mangkane wong biyen iku arang sing duwe tabungan, terus akeh-akehe iku mesti didadekno kewan ternak sing akhire engko kenek digawe opo=opo nag ono kebutuhan sing dodok koyok musibah ambek liyane iku maeng. Nah wong biyen ancene ora ono tabungan ngunuku, tapi akeh-akehe duwike iku kanggo ngingoni kewan ternak ben duwike iku iso berkembang utowo tambah akeh. Nah nag wong saiki iku mok ditabung ambek diinvestasekno nag duwike pengen berkembang.


Deni mari maca kisah Nabi Ibrahim sing diobong nanging ora kobong. Deni nggumun nyatane, Allah tenanan bakal ngewangi hambane sing taqwa lan beriman. Awale, Deni kaget nalika maca crita iku Nabi Ibrahim meh diobong karo Raja Namrud amarga Nabi Ibrahim wis ngerusak patung sing disembah karo umate. Raja Namrud ngutus pasukane kanggo nggawe perapian sing gedhe lan dukur supaya kabeh wong bisa ndelok Nabi Ibrahim sing diobong. Nalika Nabi Ibrahim mlebu ing geni, Nabi Ibrahim nrima panulunge Gusti Allah. Geni iku dadi ora panas lan akhire Nabi Ibrahim selamet. Deni langsung iling kanggo luwih nggedeni iman lan taqwane marang Gusti Allah supaya panguripe tetep lancar


Mbasio jenis transportasi umum nang Jakarta iku wes uakeh pol macem e, tapi eksistensi bajaj iku sek tetep onok. Bahkan sek akeh bajaj sing kesebar nang ben daerah nang Jakarta. Hal iku soale bajaj sek dadi pilihan gawe akeh wong, opo maneh gawe uwong sing katrok. Sak liyane iku, bajaj iku dadi kendaraan wisata ben isok nikmati dalanan nang Jakarta. Nek awakmu kepingin numpak bajaj, tutono cara iki. Siji, pilih salah siji bajaj sing ngetem nang cedekmu. Loro, ngomong nang supir bajaj e nek kate nang lokasi sing kate mbok tekani. Telu, numpak bajaj dan nikmati perjalanan. Terakhir, nek wes tutuk, bayaren.


Yen arep dodolan panganan kui, awak dhewe ora mesthi iso masak. Yen awak dhewe iso masak kui luwih apik. Soale, awak dhewe iso golek rasa sing cocok dhewe lan iso gawe resep dhewe. Awak dhewe iso eksperimen piyen carane panganan sing awak dhewe dodol kui enak nanging tetep iso didol neng rego sing paling murah. Intine, perkoro dodolan sing ono kaitane karo produk panganan sing awak dhewe dol. Nanging kui ora kudu, awak dhewe iso golek rekan bisnis utowo profesional kui kanggo masak lan ngeracik resep masakane. Senadyan mergo kui, awak dhewe dadi ngetoke duwit sing luwih. Nanging yen awak dhewe iso kenopo ora. Awak dhewe kudu ngekei sing terbaik kanggo pelanggane dhewe.


Biyen pas aku melok kegiatan boach-bocah sing senengane munggah gunung utowo muncak, aku dilangi pengalaman sing akehe pol kanggo urip nang alam sing ancene alam iku lepas teko uripe menungso utowo kenek diarane alam liar. Nah salah sijine yoiku carane kanggo gawe geni utowo ngobong kayu ambek ngakakno geni karo alat sak onone. Tibake masio ketok gampang tibake iku yo rodok angel, mergane ora tau jajal lagek pisan, dadi bocah-bocah iku golek pange kayu sing ancene wes garing terus diesek-esekno sampek berok sing akhire kenek digawe ngakakno geni sing wes ono layahane sing gampang kobong maeng. Nah mari ngunu yo iso golek kayu sing rontok-rontokan ben iso ambek kenek gawe ngobong.


Jaman saiki, akeh banget olahraga banyu sing digawe sarana wisata ndek pirang panggon ndek Indonesia. Salah siji sing paling terkenal iku snorkeling utowo selam permukaan. Snorkeling iku nyelem nang njero laut nganggo alat berupa masker selam ambek snorkel. Biasane sisan nganggo alat bantu gerak berupa kaki katak gawe nambah daya surung nang sikil. Snorkeling iku salah siji olahraga banyu sing asik buanget. Awakmu gak perlu nduwe keahlian khusus gawe ngelakoni iki soale snorkeling iku mek renang nang permukaan tok, dadi resikone luwe cilik sisan timbang nyelem langsung. Wes ngono, awak dewe wes isok ndelok pemandangan laut sing uapik dan akeh maceme.


Sepedaan ning dalan sing lurus kuwi wis biyasa. Nanging sepedaan ning gunung kuwi sing mesti dicoba karo kanca-kanca amarga olahraga iki nantang banget lan bisa kanggo ngasah adrenalin. Sepeda gunung iki uga ora bahaya kara motor trail lan risikone ora sedhuwur motor trail. Olahraga sepeda gunung iki mbutuhake kekuatan fisik sing luwih  gedhe, kamangka kudu siap lan kudu akeh latihan sak durunge mulai olahraga. Para kanca uga kudu nyiyapake sepeda sing cocok kanggo ukuran fisik lan sarana kanggo ngelindungi kaya helm, pelindung sikut uga dengkul, kaca mata, uga nyiyapake banyu ben ora dehidrasi. Amarga kuwi, ayo saiki njajal olahraga iki!


Jenis usaha sing paling kerep awak dhewe delok kui usaha dodolan panganan lan minuman. Usaha jenis iki iso awak dhewe bagi-bagi. Awak dhewe iso ngebagi jenis usaha panganan lan ombenan iki seko panggon usahane. Ono sing pedangan keliling ono sing ono panggone sing tetep. Usaha panganan utowo embenan sing mubeng-mubeng kui biasane nganggo gerobak. Nanging saiki, wong sing dodolan keliling kui iso wae numpak montor tekan iso diubengke nganggo trek. Jenis sing keloro kui, wong sing dodolan panganan lan minumana sing panggone tetep. Bisnis sing jenis iki ono sing neng panggon sederhana lan ono uga sing mewah. Contoh bisnis panganan lan minuman iki sing sederhana kui koyo angkringan-angkringan neng pinggir dalan lan contoh sing mewah kui koyo restoran sing ono neng hotel-hotel.


Pas mesin cuci neng omah kui rusak, sing iso dienggo neng mesin cucine kui mung bagian pengeringe tok. Dadi awak dhewe yen arep ngumbah kui gabungan nganggo coro manual lan nganggo mesin. Dadi, pertama kui, klambi sing reged awak dhewe bilas disak. Yen wis resik, klambi-klambine mau nganggo diterjen. Awak dhewe biasane nganggo diterjen sing cair. Sak liyane mergo kui ora akeh busane, diterjan cair kui uga turahan pas mesin cucine isih isi dienggo, dadi kanggo ngetek-ngeteke. Banjur, klambine kui dikucek lan dibilas peng telu. Yen busane wis ora ono, klambine kui lagi direndem neng pelembet. Nah bar kui, lagi digaringke nganggo mesin cuci sing separo rusak kui.


Gawe jus buah saiki ora perlu gudu nang bakul jus, soale kabeh wong iso gawe jus ambek rasane nag gawe dewe yo ora kalah ambek tuku nag bakul jus. cumak bedane nek nang bakul jus tambahan rasane luweh akeh tapi nag gawe dewe mok buah tok. Carane gawe jus buah yo gampange pol, cukup mileh buah sing ate digawe jus, terus diumbah buah sing dipileh maeng, mari ngunu, buah maeng dioceki terus diblender ambek ditambahi gulo utowo susu sak cukupe ben rasane tambah enak. Tapi nag oleh nambahi susu utowo gulo kakean yo rasane maleh ora enak, lah iki jus sing gak tak senengi nag rasane kelegen utowo kakean es, soale roso segere maleh ilang. Terus, rasane buahe maleh rodok ora kenek dirasakno.


Antawis kalih ngantos tiga jam saking Jakarta, wonten panggonan wisata ingkang naminipun The Nice Funtastic Park. Lokasinipun wonten Kecamatan Sukaresmi, Bogor. Tiket parkir motor reginipun gangsal ewu lan parkir mobil sedasa ewu. Wonten The  Nice Funtastic Park gadhah regi tiket mlebet ingkang lumayan awis, inggih menika tiga dasa ewu pas dinten kerja lan tigang dasa gangsal ewu pas dinten prei. Nalika mlebet, kita sampun disambut kalih lobi ingkang ageng lan pemandangan khas Puncak Bogor ingkang ijo royo-royo. Fasilitas wonten The Nice Funtastic Park menika wonten masjid ingkang lumayan ageng, sky bridge alias jembatan ingkang dhuwur, kebon kewan ingkang mini, lan restoran. Wonten ugi panggonan kangge tumbas oleh-oleh kados boneka lan aksesoris sanesipun. Playground utawi panggonan dolan kangge bocah wonten mriku gadhah tiket mlebet ingkang reginipun kalih dasa ewu.


Pas awak dhewe entuk musibah kui, awak dhewe iso wae lagi diuji karo Gusti Allah. Saking sayange Allah neng awak dhewe, delok awak dhewe sregep ngibadah, Allah kepengen ngerti sak kuat opo iman sing awak dhewe simpen neng jero ati. Yen awak dhewe iso ngeliwati cobaan kui, awak dhewe iso dadi hamba Allah sing derajate luwih apik seko wingi. Yeng Allah lagi ngekei awak dhewe musibah kui rasane mungkin abot banget. Nanging awak dhewe kudu iling lan percoyo nalika Gusti Allah ngekei kesusahan neng hambane bareng kesusahan kui Allah bakal maringi kemudahan. Lan iso uga sewalike, bar awak dhewe entuk sing nyenengke ati mengko bakal ono sing gawe atine dhewe panas.


Ono macem-macem hal sing dipersiapno gawe penari saman sakdurunge tampil yoiku diantarane , bulung teleng utawi tengkuluk digawe tutupe sirah seng warnane ireng nggawe sulaman benang. nggawe kelambi kerrawang yoiku kelambi adat e suku gayo lan celono dowo. Sarung gambar batik gayo sing di blubetno ing bangkekan, stagen gawe ngencengno kelambi ne ben ora melorot. Sabuk gawe nutupi bangkekan e sing nari. Topong gelang lan serbet sing digawe ning tangane sing nari. Tarian saman iki yo ono macem-macem nyanyiane diantarane, regum digawe pembukaan e , dering regum sing dimeloki kabeh sing nari ,redet yoiku nyanyian endek sing onok tengah e lagu, syek yoiku lagu sing dowo, lan saur yoiku nyanyian sing diulang ulang sing nari.


Senajan ora dianggep bencana sing serius, udan es ning ngeara tropis iki bisa dadi tandha yen iklim berubah lan bisa nyebabake ana bencana susulan kaya angin topan lan uga ombak gedhe. Udan es iki bisa ana amarga suhu sing adhem ditambah banyu sing mudhun saka langit. Udan es iki bisa kedadian cepet utawa sedilut. Amarga sing mudhun saka langit kuwi dudu banyu sing tekanane ora sepira gede, udan es kadhang bisa nyebabake genteng rusak. Hawa sing adhem uga bisa marai kewan kuwi kademen lan kadhang ana sing mati amarga ora kuwat adhem. Udan es ning gunung uga marai hipotermia lan marai kematian.


Ing dhaerah Gunung Pegat, Kabupaten Blitar ana pamangku adhat utawa kerep kasebut tokoh adhat kang jenenge Pak Sumardiono. Bapak e iki dadi juru kunci saka gunung lan pertapan gunung. Pak Sumardiono iki isa diarani sekti uga lo. Lho, lha kok isa? Iya, Pak Sumardiono miturut wong-wong isa mernahke wong yen bingung nyasar ning Pegat. Nah, yen kanca-kanca nduwe kajar kang banget banget, isa ngajak juru kunci iki nang pertapan. Pak Sumardiono bakal siap patlikur jam yen diajak munggah. Ning patrape wongmunggah gunung ya gnerti wayah kan ya ca-kanca uga kudu semayanan ndisik. Nah, iki kan usum arepe ujian ta? Yen kanca-kanca pingin banget ulah raga, nyinaoni bab Gunung Pegat, lan njalulh donga saka leluhur isa banget kongsenan karo Pak Sumardiono.


Sing jenege agama mesti duwe ritual utowo upacara keagamaan sing ancene apik menurut agama iku maeng. Mangkane kabeh agama mesti duwe. Lah wingi aku ambek koncoku melok acara mulutan nang kampunge koncoku. Jarene koncoku acara mulutan iku sakbenere apikpe megilan nag ora gawe geden-gedenan sing iso dadekno roso saingan ambek sing ngadakno acara mulutan nang kampung liyane. Soale nag kampunge koncoku sing jenenge acara mulutan biasane mesti saingan ambek kampung pinggire. Lah asline si apik wae nag jareku. Sing pengting saingane maeng kanggo ngeramekno agama islam ben ketok meriah soale nag meriah kan akeh wong seng seneg terus melok ngerayakno bareng.


Ngonceki awoh nanas kui ora iso sembarangan kudu ono teknike. Yen salah, bukane on dadi wareg malah nambah masalah. Koyo neng bulan Ramadan utowo mangso bakdo kui, wektu-wektu sing laris kanggo bakul nanas. Mergo akeh sing gawe kui nastar. Budheke salah siji sing gawe. Pas kui, aku diajari piye carane ngonceki nanas. Soale yen coro ngupase salah, iso marake gatel-gatel neng tenggorokan. Sing kepisan, tunas nanas sing werno ijo kui kudu dipotong. Lagi kulite nanas dikupas. Engko bakal ketok bintik-bintik sing permukaan nanase kui. Bintik-bintik kui sing kudu diilangi mergo kui sing marake gatel-gatel. Cara ngilanine diparut utowo dipahat suku duwur mengisor. Bar kui, woh nanas kui iso diketok sesuai kebutuhane.


Ngasilake dhuwit saka omah kuwi gampang banget amarga akeh alternatif sing bisa dipilih. Sala sijine yaiku bakulan klambi bayi. Klambi bayi saka konveksi iki biyasane diproduksi massal lan regane bisa luwih murah amarga bisa didol nganggo rega luwih dhuwur. Klambi bayi iki mesti dibutuhake, apa maneh karo ibu-ibu enom sing isih tas duwe anak. Bayi kuwi perkembangane uga cepet, usaha iki bisa ngasilake akeh keuntungan yen ngedole ning akeh ukuran. Klambi sing dijupuk saka konveksi uga luwih murah yen grosiran. Kamangka kanggo para pengusaha, ayo mbuka peluang usaha liwat dodolan klambi lan piranti kanggo bayi amarga bisa dadi salah siji pilihan sing apik lan njanjekake.


Robot iku sakjane nduwe manfaat sing gede banget nang kehidupane menungso iku, terutama nang bidang industri. Perusahaan sing pabrike wes gede, pasti nganggo bantuan robot sisan. Robot nang kene iku guduk ngganteni tugase menungso, tapi gawe ngeringano kerjaane menungso. Semisal nang pabrik roti sing sak dinone kudu produksi roti sampe pirang pirang ton. Kan gak mungkin menungso sing ngudek adonan roti sak mono akehe. Teko kono, robot iku mau digunakno gawe ngewangi tugas nang pabrik iku. Mulai teko ngudek adonan, nyetak adonan, ambek bungkusi roti. Engkok menungsone iku mek garek ngelakoni kerjoan sisane sing luwe enteng. Dadi yaopo maneh, pabrik iku tetep butuh banget keberadaan robot.


Onok sing ngomong Al-Qur’an iku wes meliputi segalane nang dunyo iki. Kabeh sing dilakoni awak dewe sampe onok sing lagi kedaden nang dunyo iki kabeh wes tertulis nang kitab suci iku mau. Dan opo sing dilakoni awak dewe iku wes diatur sekaligus onok aturane nek awak dewe kate ngelakoni sesuatu. Semisal, awak dewe kate mangan, iku kudu dungo disik dan wes onok dungone. Terus opo sing oleh dipangan awak dewe, endi sing halal endi sing haram, iku wes onok kabeh nang Al-Qur’an. Terus maneh, awak dewe kate turu iku kudu dungo dan onok dungane. Posisi turu pun wes diatur sing bener koyok yaopo. Dadi uripe awak dewe iki wes diatur kabeh nang njero Al-Qur’an.


Kabeh kitab suci agama kuwi ana irisan. Ora ana kitab suci sing ngajari babagan sing ala utawa sing bisa nuntun menungsa kanggo ngelakoni kegiyatan sing bisa marai wong cilaka. Kitab suci iki uga ngajari menungsa kanggo hormat marang menungsa liyane ben ning dunya iki uga damai lan santosa. Sekabehe rasa tepa slira iki uga diajarake ning jero kitab suci. Nanging cara lan tradisine bedha. Apa sing dilarang lan wajib dilakoni uga bedha, miturut teori lan keyakinan. Nanging ning babagan perilaku, moral, lan tata krama sekabehe uga wis dijelasake ning jero kitab suci. Sing kudu dilakoni menungsa yaiku ngurmati lan ngeregani pambedha kuwi.


Pas wayahe boyongan moleh nang kampung halaman, aku mulai ngedoli siji siji barang barangku sing onok nang Kos. Mulai teko promosikno nang konco sampe promosi nang media sosial. Siale, barang iki gak ndang kedol. Koncoku nyarano gawe ngedol nang grup grup sing onok nang Facebook. Awale aku ragu, tapi akhire tetep tak coba. Nganggo akun anyar, aku coba promosi nang grup grup Facebook iku mau. Dadakno langsung akeh kecantole dan cepet payuhe. Hal iku mergo rego sing tak dol iku luwe murah soale iku barang second. Dan akeh akehe wong nang Facebook iku sek seneng nampani barang second sing kondisine sek apik. Dadi gawe awakmu sing lagi ngedol barang second, coba dodolan nang Facebook nek gelem cepet payuh.


Yen wis rampung nggunakake fasilitas hotel, ana prosedur-prosedur sing kudu dilakoni sak durunge check-out. Prosedur iki ora wajib nanging ya bisa dilakoni kanggo ngenthengake kerjane para petugas. Kaping pisan, tamu kudu ngecek lan mastekake barang pribadi ora ketinggalan kaya charger, piranti komunikasi, lan barang penting liyane. Kaping pindho, ora perlu ngerapekake kasur kaya pertama teka ning kamar kuwi. Cukup dilempit wae ben petugas ora kangelan. Kaping telu, aja lali mateni lampu lan fasilitas elektronik kaya AC, TV lan piranti kanggo manasake banyu. Kaping papat, aja ninggalake sampah. Terakhir, yen wes resik, langsung bisa ngelanjutake administrasi check-out lan aja lali njupuk data pribadi sing dikumpulake marang resepsionis.


Sak durunge prinsip kantor rintisan sing cocok kanggo bicah enom akeh ning Indo, sing wis nerapake prinsip bebas ning kantor iki yaiku Kompas Gramedia. Perusahaan media cetak sing paling gedhe ning Indonesia iki pancen formal lan nduwe prinsip sing teges karo para karyawan, nanging ya uga ngewenehi kenyamanan kaya panggon kerja sing ora marai stres, ana pojok kreatif, lan uga ada diskusi santai. Sing paling nyenengake kanggo para karyawan yaiku anake kegiyatan kaya UKM ning kantor kaya klub bulu tangkis, basket, futsal, musik, lan sak panunggale. Amarga kuwi, kantor iki uga mbangun lapangan ben karyawan ora kerasa stres amarga kerja terus-terusan.


Bilih plesiran menyang Indonesia, salah satunggaling daharan ingkang boten wonten ing mancanegara inggih punika pecel lele. Warung pecel lele kathah sanget saking Sabang tekan Merauke. Pecel lele punika daharan sederhana ingkang isinipun lele goreng, sekul, sambel, kaliyan lalapan. Kathah ingkang remen dahar pecel lele amargi reginipun mirah lan raosipun eca. Pecel lele Pak Sabar menika salah setunggaling pecel ingkang eca wonten Yogyakarta. Setunggal porsi pecel lele disade wiwit saking 12 ewu rupiah. Lokasinipun pecel lele pas wonten ngajeng kampus ISI Mantrijeron. Senadyan sederhana, pecel lele menika tansah rame pelanggan amargi porsinipun boten pelit. Menawi sampeyan madosi daharan mirah tur maregi, mangga rawuh wonten pecel lele Pak Sabar.


Yen duwe waktu luang lumayan akeh, uga bisa mbuka bisnis desain undangan online. Saiki desain kuwi dibutuhake ning akeh kegiatan lan bisa dilakokake ning omah. Desain kuwi bisa digawe saka aplikasi utawa web gratis arane Canva. Canva iki nyediakake akeh komponen gratis sing bisa disinaoni lan bisa dadi kreasi sing macem-macem uga bisa dadi lahan golek dhuwit. Sak durunge nggawe desain, sing kudu dilakoni yaiku nggawe akun ning Canva. Yen wes ana akun, pilih template utawa ukuran sing dikarepake. Yen wes rampung, mulai desain apa sing dipengeni. Desain-desain iki ora terbatas, nanging ana komponen sing kudu bayar kaya komponen 3D, gambar logo, lan sapanunggale.


Delok data transportasi wisata sing teko dinas perhubungan salah sijine provinsi nag pulau jawa. Transportasi wisata ancene diperhateknoe pol soale duwe fungsi sing paling penting di gawe ngeterno wong sing wisata sampek panggonan wisatae. Opo maneh saiki indonesia fokus ngembangno ekonomine teko sektor pariwisata barang mangkane transportasi wisata saiki diperhatekno karo pemerintah. Ora tanggung-tanggung pemerintah langsung nyediakno transportasi sing digawe wisata iku mulai teko telong sektor yaiku darat, laut, ambek udara. Soale ben iso ngatasi kabeh wisatawan teko endi-endi termasuk teko luar negeri barang. Mangkane ndelok aktife pemerintah sing ngembangno sektor pariwisata indonesia, Ayo wong-wong sing duwe bondo podo melok gawe transportasi wisata sing iso di gawe ngajokno perekonomiane bangsa iki. Nag gak ngunu ayo dijogo laingkungane ben ora akeh panggonan pariwisata sing rusak.


Wong jaman saiki ngomong yen kantor bisa marai kenthir. Kabeh kuwi amarga nduwe kanca sing sak gawean nanging ora bisa dadi dukungan malah njegal kanca. Senajan gajine gedhe lan kerjane penak, wong sing seneng njegal kanca iki uga marai kerja ora nyaman lan bisa marai mumet amarga dadi beban ning kantor. Kanca sing njegalan iki biyasane ngarepake penilaian akhir taun sing apik nanging ora paham lan ora duwe empati marang kanca. Kamangka, wong sing seneng njegal kanca iki sukses nanging ora duwe relasi sing apik. Kamangka, yen ana ning kantor, kudune kerja sing bener lan aja golek masalah amarga kuwi ndadekake ora berkah.


Aku ambek dulur-dulurku paling seneng dolen kartu remi nek wes ngumpul bareng. Onok acem-macem permainan sing isok dilakoni nganggo kartu remi. Sing dadi favorit e awak dewe kabeh iku ceblek nyamuk, soale paling menegangkan tapi paling seru. Cara dolane pun yo sing paling sederhana dibandingno sing liyane. Paling asik nek dolene ramean. Pertama, ucuten disik kartu remine, terus dibagikno nang setiap pemain. Aturan utamane, pemain gak oleh dontok kartu nduwehe dewe. Mbari ngono, siji siji pemain ngetokno kartu ndek tengah sambil berhitung urut. Nek metu kartu sesuai ambek nomer sing disebut, kudu cepet-cepetan nyeblek kartu iku. Sing paling terakhir nyeblek, berarti njupuk kabeh kartu sing ndek tengah. Permainan terus lanjut sampe sisa pemain sing sek nyekel kartu, dan de’e sing kalah nang permainan iku.


Biyen bapaku kui ora seneng diajak utowo ngejak dalan-dalan. Bapaku luwih seneng turu neng omah lan moco buku nek preinan. Yen pengen lungo, biasane bapaku mancing neng laut karo koncone. Sak ben ibuku ngejaki dolan bareng-bareng sak keluarga, bapaku malah goyon, jarena arep ngejak awak dhewe plesiran neng pulo kapuk. Nanging mbuk bapaku kepikiran opo kui, dheweke ngejak aku, ibu, lan adiku dalan-dalan neng Seaworld, Ancol. Pas krungu kui, aku lan adiku seneng banget. Awak dheweke menyang Jakarta seko Bandar Lampung numpak bis. Tekan kono, aku seneng banget iso delok werno-werno jenis iwak laut. Aku paling seneng delok iwak pari sing gede. Awak dhewe mlaku-mlaku neng daerah Seaworld kui tekan sore. Wengine awak dhewe langsung neng Bogor, panggone simbahku.


Akeh wong sing nyiapake dana darurat nanging ora ngerti kepiye carane sing bener. Kadhang dana darurat kuwi malah ora konsisten lan marai males nyelengi amarga ora terencana. Dana darurat kuwi malah kanggo tuku barang-barang liyane sing kudune ora ana ning daftar. Kamangka, nyusun rencana kanggo dana darurat kuwi mestine dipikir macem-macem risiko lan uga kebutuhan pokok. Sak durunge ngerancang dana darurat, sing kudu dilakoni yaiku nyatet kabeh jumlah dhuwit sing dinggo lan uga sing bisa disimpen. Yen bisa yaiku wis mbagi wiwit awal oleh dhuwit kuwi. Sing paling penting yaiku dhuwit kuwi kudu konsisten disimpen ben ora nyebar ning ngendi-ngendi.


Gunung Bromo yaiku salah sijine gunung sing isek aktif nag daerah jawa timur. Gunung iki duwure sekitar 2.329 mdpl. Gunung iku termasuk  mlebu nag petang wilayah kabupaten sing ono nag jawa timur yaiku Probolinggo, Pasuruan, Lumajang, ambek kabupaten Malang. Gunung bromo termasuk wisata alam sing paling terkenal nag jawa timur. Terkenale iku polahe isek aktif ambek pemandangan sing disuguhno yo uapike pol.  Sampek saiki gunung bromo iku yo isek aktif. Mangkane nag dolan mrono kudu ngerti kondisi sekitare gunung Bromo. Nag sekitare gunung Bromo ono iku ono lautan pasire sing ambane sekitar 10 km persegi, terus ombone kawae sekitar 800 meter (iku bagian elor sampek kidol) tersu 600 meter (bagian kulon nang etan).


Ing Sidoarjo ana salah siji wisata sing ora kabeh wong ngerti lan tau mrene yaiku Tlocor. Salah siji panggon sing bisa kanggo ndelok laut lan bisa kanggo numpak perahu ing Sidoarjo. Tlocor iki diubengi karo mangrove sing nambah apiking panggon iki. Saliyane iku, akeh kapal sing nyenden ana ing Tlocor kanggo para wisatawan sing meh mubeng-mubeng utawa nyabrang lan dolan ing Pulau Lusi. Tlocor uga duweni pemandangan sing apik banget nalika srengenge mudun utawa pas sunset amarga bakalan bisa ndelok langsung proses iku lan swasanane bakalan syahdu banget. Ombak ing Tlocor iki uga ora pati banter dadine aman kanggo numpak perahu ora wedi keombang-ambing ombak.


Akeh urusan administrasi ning jaman saiki dipindahake marang urusan digital. Sing maune manual lan mung bisa ditulis utawa diketik, saiki bisa langsung diatur ning komputer. Nanging kanggo mbentuk aplikasi iki, mbutuhake akeh wong lan ora mung saka jurusan teknik. Salah sijine yaiku wong saka jurusan bahasa lan sastra sing kerja ning dunia teknologi kanggo ngumpulake lan nggawe conto data sing ana hubungane karo conto aplikasi sing arep digawe. Conto aplikasi iki yaiku piranti kanggo deteksi kebohongan, piranti kanggo ngetes sentimen, lan layanan pelanggan otomatis. Akeh babagan sing butuh digatekake termasuk basa. Bisa disimpulake yen teknologi iki uga nambahi lapangan kerja.


Salah siji amalan sing paling dijaga kanggo umat muslim yaiku perkara sholat. Ning akhirat, sholat iki bakal dadi salah siji amalan sing bakal ditakokake pertama kali miturut hadist lan kitab. Sholat iki uga bisa ngindarake saka keji lan mungkar. Amalan iki wis disepakati Nabi Muhammad pas ngelakoni isra' mi'raj, saka 50 wektu dadi 5 wektu. Ibadah iki uga wajib lan kalebu ning salah sawijine rukun Islam, yaiku rukun kang nomer 2. Kamangka, awak dhewe, umat Islam kudu ngerti babagan kewajiban iki ben kabeh urip lancar lan ben ora ambruk amarga sholat kuwi sakagurune agama. Yen sholate ambruk, ya ambruk sekabehe.


Sing jenenge nyiapno dana sing ora disongko-songko iku biasane termasuk penggawean sing ancene nyiapno duwek kanggo jogo-jogo nag ono keperluan sing ancene dodoke ora karoan. Nah penggawean sing koyok nginiki ancene mandine megilan kanggo ngewangi angele urip sing ono nang dunyo mergo kadang kebutuhan urip iku ora kenek dipikir kapan iki ono butoh dodoke. Nah karo perkoro kenemaeng mesti kenek kanggo ngatasi perkoro sing ancene dodoke megilan. Opo maneh saiki iku mesti kabeh perkoro gowo duwek ambek butoh sing jenenge duwek. Ambek ora iso adoh teko sing jenenge duwek. Mangkane sing jenenge dana sing ora kenek diperkirakno maeng apike megilan kanggo jogo-jogo.


Kutha Palembang lokasinipun cerak kalih laut. Wonten mriku ugi kathah kalinipun. Jumlahipun iwak ingkang melimpah dadosaken Palembang gadhah kathah kuliner ingkang didamel saking iwak. Saking kondhangipun, daharan-daharan menika dados kasebar wonten sedaya wilayah Indonesia. Pempek dados kuliner Palembang ingkang paling kondhang. Wonten Palembang, pempek didamel saking jinis iwak ingkang kathah wonten Kali Musi, inggih punika iwak Belida. Nanging, amargi sakmenika Belida sampun langka, pempek didamel saking iwak laut, mliginipun iwak tengiri. Iwak tengiri pancen kondhang amargi raosipun ingkang eca lan dagingipun ingkang kandhel. Mila reginipun awis. Nanging, khathah daharan saking iwak tengiri ingkang dados daharan favorit wonten Indonesia kados siomay, otak-otak lan krupuk iwak.


Sebagai wong muslim kui menuntu ilmu kui wis dadi kewajiban. Seko enom tekan tuwo, awak dhewe kudu tetep sinau. Nanging neng jaman sosial media iki, akeh wong-wong sing sinau agama liwat unggah-unggah utowo video sing ono neng internet. Bukane kui ora entuk, kemudahan kui gawe wong-wong ora duwe alesan kanggo nuntut elmu. Nanging, tetep luwih apik yen awak dhewe iso melu teko neng kajian langsung. Hal sing ora entok pas awak dhewe sinau neng internet kui awak dhewe ora entuk berkahe. Majelis pengajian kui uga ditekoni malaikat. Malaikat kui bakal dongake sing apik-apik marang wong-wong sing teko. Awak dhewe uga ora entuk berkah seko guru utowo ustadz sing ngajar.


Saben menyang Bali, Sari mesti tumbas oleh-oleh pai susu. Pai susu khas Bali kasunyatanipun sanes nyamikan asli Bali. Miturut buku ingkang diserat Unsiyah Anggraeni, pai susu Bali menika gabunganipun antawis pai susu saking Hong Kong kaliyan pai susu saking Portugis. Amargi Indonesia nate dijajah dening bangsa Portugis, pai susu Bali langkung mirip pai saking Portugis utawi Portugal. Bagian pai susu Bali ingkang mirip kaliyan pai saking Portugal inggih menika bagian pinggiripun, dene isian pai susu Bali langkung mirip isian pai Hong Kong. Pai susu Bali menika salah satunggaling bentuk akulturasi budaya ingkang boten ngrusak budaya asli Indonesia. Malahan,  pie susu menika nambahaken werni anyar wonten khazanah kuliner Indonesia.


Daerah Jawi kondang kaliyan maneka warni daharan ingkang filosofis. Saben daharan wonten artosipun piyambak-piyambak. Tuladhanipun apem ingkang kalebet jajan pasar. Panyebatan apem asalipun saling basa Arab, inggih punika afwan ingkang gadhah artos pengampunan.  Pramila, wonten Jawi, kue apem didamel kangge nyambut Idul Fitri. Wonten ugi ingkang nyebat apem asalipun saking India lan sampun wonten wiwit jaman kerajaan Hindu Buddha Tiyang Jawa Barat pitados kue apem punika lambang tolak bala. Daharan ingkang gadhah pelengkap awujud kuah gedhis abrit kaliyan klapa parut menika boten medal wonten acara-acara katemtu kemawon, nanging ugi kathah disade dhateng pasar. Reginipun mirah ugi raosipun ingkang gurih manis diremeni kathah tiyang.


Adhiku paling seneng dolanan DOTA. Gim iki pancen apik banget gambare lan uga bisa ngelatih konsentrasi. Adhiku biyasana dolanan DOTA iki wayah rampung sinau ning wayah bengi sak durunge turu utawa dina minggu pas lagi ora sekolah. Amarga adhiku wis gedhe, dekne wis bisa dipercaya kanggo dolanan gim. Adhiku wis bisa ngatur wektu lan uga bisa oleh pelajaran akeh saka dolanan DOTA kaya sinau ngatur strategi, kerja sama ning jero tim, uga sinau babagan grafis gim sing apik. Saiki adhiku kuliah ning jurusan DKV utawa Desain Komunikasi Visual lan duwe mimpi nggawe gim sing apik lan lengkap banget kaya DOTA.


Akeh sing ngomong, nek misal arek iku mau gak isok nyetak prestasi teko nilai akademis e, de’e sek isok nyetak prestasi teko kegiatan ndek luar akademis. Salah sijine yaiku teko kegiatan ekskul. Biasane, pihak sekolah iku bakal ngekeki fasilitas nang arek  ndek sekolahe gawe melu perlombaan sing sesuai ambek ekskul e iku mau. Misale ekskul basket yo melune lomba basket sisan. Teko kono, arek sekolah iku isok nyetak prestasi. Nek wes ngono, arek iku isok nduwe jeneng nang bidang perlombaan iku mau. Terus jeneng sekolah mau isok luwe dikenal sisan ndek akeh kalangan. Dadi prestasi sing dientokno teko kegiatan ekskul iku nduwe akeh manfaat gawe akeh pihak sisan.


Nag aku iling olahraga ngelangi sing tau tak senenge biyen. Aku dadi isen dewe soale kok iso yo biyen ngelakoni ngelangi tapi ora atek opo-opo. Tapi biyen pas ngelangi iku jarene bocah-bocah iku ora oleh nag sukur ngelangi tapi kudu iso sing jenenge slurup barang soale iku penting kanggo wong sing iso ngelangi ben ora klelep nang jero banyu. Mari ngunu kanggo bocah-bocah kampung biyen ngelangi iku pentinge pol soale nag ora iso ngelangi yo dadi enyek-enyekan sak konco-koncone. Terus ngelangi iku asline yo ora mok olahraga tok tapi iku pentinge pol kanggo kesehatan. Awit teko kesehatane jantung ambek otot, terus kanggo pertumbuhan awak barang yo penting.


Saiki wes jamane digital, awit teko buku sampek TV ambek Radio ae Digital. Wingi ketepakan aku tuku TV digital sing lumayan morah sing penting iso gawe nyambung nang chanel digital sing dianjurno pemerintah. Nah TV iku maeng tibake remote akehe pol petekane sampek aku bingung ate metek endi. Terus sak liyane remote, TV iku meang yo duwe slot sing kanggo ngelebokno Falshdisk ambek memori ben iso muter utowo delok dokumen sing ono nag pernagkat loro maeng. Terus mari ngunu aku yo goleh radio digital sisan, bentuke iku seje ambek radio umume, nag radio iku mok ono layar cilik ambek petek-petekan kanggo ngeleh chanele. Dadi nag pengen ngeleh chanele maeng karek metek tok.


Menungso iku gak onok sing bersih teko duso. Istilah liyane menungso iku panggon gawe nampung duso nang dunyo iki. Kadang awak dewe ngeroso nek dusone awak dewe wes numpuk akeh buanget, tapi sek ngeroso ragu gawe taubat. Alesane biasane ngeroso gak pantes gawe bertaubat utowo isin ambek Allah. Gawe awakmu sing lagi ngeroso koyok ngono, ilangno pikiran elek iku. Allah iku Maha Pemaaf dan bakal nyepurani kesalahan hamba-hamba-Ne sing njaluk nang Allah. Sembarang jenis duso iku bakal diampuni ambek Allah, kecuali beberapa duso sing wes tercantum ndek Al-Qur’an dan gak bakal diampuni. Dadi gawe awakmu, cepet-cepet taubato, njaluk ampunan nang Allah, sak durunge waktune terlambat.


Yoga mat iku alas sing digawe dadi alat yoga. Tapi mbasio jenenge iku gawe yoga, matras iki gak mek digawe yoga tok, tapi isok digawe olahraga sing liyane sisan, terutama olahraga lantai. Yoga mat iki sisan dinilai penting banget gawe segala jenis olahraga lantai. Hal iku mergo matras iki isok ngurangi resiko tangan ambek sikil kepleset pas lagi olahraga. Yoga mat iki terbuate teko bahan sing non-selip dan onok kesan kelet e nang lantai, dadi temenan isok ngelindungi anggota tubuh selama olahraga dan isok meminimalisir resiko cedera. Wes ngono yoga mat iki bahane empuk, dadi marakno olahraga lantai isok keroso luwe nyaman.


Barang elektronik sing saiki lagi akeh dinggo karo bocah enom amarga dianggep luwih sehat yaiku airfryer utawa penggorengan listrik. Penggorengan iki ora nganggo lenga, nanging nganggo listrik. Sisteme meh padha karo oven lan duwe macem-macem ukuran. Nanging piranti iki uga boros amarga mbutuhaka tenaga listrik kang gedhe lan ora bisa dinggo ning omah-omah sing kapasitas listrike cilik. Akeh sing ngganggep yen piranti iki sajane ora ngganti fungsine teflon lan ora penting banget dinduweni. Nanging ya amarga tren lan akeh wong kang latah, banjur akeh wong sing uga pengen banget nduweni. Piranti iki pancen luwih sehat kanggo awak nanging ya malah ora sehat ning kantong.


Kanggo bocah sekolah, gim iki bisa salah siji cara siswa kanggo ngeculake rasa stres saka kegiyatan sinau lan sak panunggale. Gim iki uga bisa kanggo nyalurake emosi sing kependhem lan uga rasa kesel lan imajinasi sing ana ning sirah. Kamangka, gim iki manika werna bentuke miturut batesan umur. Gim kanggo balita kanthi wong sing wis diwasa, gim kanggo ningkatake pengetahuan kanthi kanggo seneng-seneng, lan gim sing standar kompetisi uga gim sing mung bisa kanggo santai ning omah kuwi uga tingkatane bedha-bedha. Kamangka, sak durunge main gim, awak dhewe uga kudu wis paham kebutuhan lan ayo nggolek gim sing cocok kanggo awak dhewe ben ora stres.


Akeh-akehe uwong iku erohe nek pelecehan seksual kedaden e nang uwong sing asing utowo uwong sing gak terjalin hubungan asmara ambek mereka. Padahal, pelecehan seksual iku isok sisan kedaden ndek hubungan romantis, bahkan nang pasangan sing wes rabi. Biasane iku dialami ambek wong wedok. Nek wes rabi, wong lanang iku sakjane bebas ae njaluk ngenthu nang bojone. Cuma kadangan kan wong wedok iku wes nolak mergo pegel. Onok sing isok maklumi, onok sing mekso tetep njaluk ngenthu. Nah, sing mekso iki isok dikategorikno dadi perilaku pelecehan seksual. Soale kan pelecehan seksual iku kedaden mergo gak onok persetujuan teko salah siji pihak. Contohe koyok wong wedok sing gak setuju gawe ngenthu karo bojone. Dadi nek onok uwong sing ngomong gak mungkin onok pelecehan seksual nang hubungan suami istri, iku kabeh goro.


Salah sawijining panggon sing edukatif lan cocok kanggo liburan keluarga yaiku kunjungan ning Sea World, Ancol. Sea World iki salah siji tujuan wisata sing bedha amarga bisa langsung ndelok kepiye wujude iwak lan apa wae ciri khas iwak saka akuarium-akuarium gede. Wahana iki dadi omah sekitar 11.500 biota laut. Ana 28 display sing bisa ngewenehi edukasi lan ana reptil. Sing kondhang saka Sea World iki ya terowongan Antasena sing nyiptakake suasana kaya ning jero laut amarga ana terowongan tembus kaca sing marai pengunjung bisa ndelok iwak saka cedhek ning panggon uripe langsung. Ning Sea World iki uga bisa ngejak bocah dolanan ning wahana nggambar virtual.


Panganan iki jeneng e klepon. Warnane ijo alami saka godhong pandan utawa suji. Nanging saiki wis macem-macem jenise kaya warna kaya klepon sing digawe saka tela ungu, kuning saka tela madu, utawa warna liyane saka sumba lan sari manis manika warna. Klepon digawe saka tepung ketan, lan rasane legi. Panganan iki didol bareng karo lupis utawa iso dibungkus dewe ing godhong gedhang lan plastik mika bening. Isine gula jawa sing wis leleh pas klepon digodhok. Yen seneng legi, bar diwenehi klapa parut, biasane ditambahi kinca utawa gula abang. Regane murah tur enak. Apa maneh yen sing nggawe pinter nguleni adonane sampe kalis lan pas wektu nggodhoke.


Dadi wirausaha iku ancene ora ewo yo ora gampang, kabhe iku karek wonge piye oleh ngelakoni, nag wonge iku nganggep gampang yo gampang nag nganggep ewo yo ewo. Tapi sing jenenge urip iku ora ono sing enak mesti ono ora enake. Nah koncoku sing wes buka usaha warung nang koya Pahlawan iku nganjurno nag pengen dadi wirausaha yo kudu siapno mental barang, ora mok angger bondo tok, soale nag mentale ora kuat ambek nang dunia usaha yo bakal kocar-kacir, Terus yo kudu sabar ambek tlaten, Soale nag ora tlaten mesti bakale ajor. Dadi nag iso wirausaha iku intine mok sabar ambek tlaten nag ancene ora sabar mesti bakal loro.


Onok akeh pol jenis olahraga banyu sing disediakno nang panggon wisata alam nang Indonesia. Mulai sing aman sampe sing ekstrem. Salah siji olahraga nang banyu sing ekstrem iku flyboarding. Flyboarding iku siji olahraga sing nganggo perangkat koyok papan pidekan sing kehubung ambek pipa sing dowone 18 meter nang turbin jet ski sing dilengkapi ambek nozzle gawe ngguwak banyu laut atek kekuatan duwur. Saking kuate iku mau, papan iki isok ngangkat uwong sing midak iku mau sampe nang udara. Berbekal teko kekuatan banyu sing disedot nganggo personal water craft, pengguna flyboard iki manfaatno gawe ngelakoni atraksi nang duwur laut ambek ngelakoni manuver.


Jarene koncoku preian bareng kanggo uwong-uwong iku akeh manfaate gaweh jogo roso emboh iku ambek konco utowo ambek keluarga. Terus yo iso ngerukuno hubungan ambek podo-podo konco utowo keluarga. Soale lewat kegiatan iku maeng wong-wong podo tukar pikiran saling ngewangi terus atine iso seneg soale pikirane wes ngelalekno urusan penggawean sing bingungno urip. Teko masalah iku maeng wong-wong yo akhira bagi-bagi cerito ambek pengalaman sing wes dialami nang liyane, akhire liyane yo pogo melok bagi pengalaman dadine iso saling ngerasakno urip. Mangkane preian bareng iku yo perlu ben uripe ora kesusahan terus soale uwong iku makhluk sosial sing butuh liyane gawe gandolan.


Jaman biyen, nggonku tuku HP utawa telpon seluler iki angel banget amarga jumlah HP iki terbatas banget lan kanggo bocah cilik, HP iki ora penting amarga fungsine isih khusus kanggo telpon. HP pertamaku kuwi ukurane cilik banget lan ora canggih kaya jaman saiki. HP-ku biyen cilik nanging abot banget. Yen jare wong jaman biyen, HP iki kena nggo mathak kewan amarga saking abote. Biyen fasilitas sing ana ning HP iki mung kena kanggo telponan, SMS wae uga ana batese lan isih larang banget. Banjur HP jaman saiki wis berubah banget amarga jaman saiki kebutuhan uga tambah akeh. Saiki HP-ku wis kena kanggo sembarang kalir kaya nonton film, kamera, lan uga kebutuhan liyane.


Salah siji aktivitas sing paling tak lakoni pas lagi nganggur iku moco buku. Tapi gak sekadar moco terus mari, aku moco bukune bener-bener fokus dan gak bakal isok diganggu. Bahkan nek wes wayane aku moco buku, aku bakal nyiapno lilin aromaterapi gawe ngerileksno pikiran dan isok luwe konsentrasi. Terus aku bakal moco buku nang duwur mejo. Aku yo nyiapno pulpen, stiker transparan, ambek sticky notes gawe persiapan moco. Pas aku moco dan nemu onok kata-kata sing apik teko buku iku, aku bakal nggarisi dan ngekeki tanda cek aku iling terus ambek kata-kata iku. Dengan ngono, aku bakal bener-bener isok memahami isi buku iku.


Sapa sing ngerti yen ing Blitar ana upacara keagamaan kanggo mengeti Dina Nyepi? Arane upacara iku yaiku Upacara Melastri. Biasane upacara iki manggon ing Pantai Jalasutra. Kegiatan iki kanggo ngresiki lan nyucikake dhiri sakdurunge nyepi. Pangarepe ben kabeh dosa lan rereget ing awak isa katut mili karo banyu segara. Melastri iki dadi pawujudan piwulang Hindu, yaiku Tri Hita Karana ingkang anjalari telung perkara urip tentrem kreta raharja ing gesang. Kamangka, ing sawetara panggonan ana Pawai Ogoh-ogoh. Akeh banget masarakat sing ndeleng lan melu tumpuk undhung mbantu. Kamangka kui, kagyatan kaya mangkene aja nganti ilang. Melastri ing Blitar kudu tetep terus ana.


Maulid Nabi dados salah satunggaling dinten ingkang dipunpengeti kanthi agung ing kathah wewengkon. Salah satunggalipun ing Yogyakarta ingkang ngewontenaken pengetan Sekaten. Pesthine kabeh nek padha ngerti ta Sekaten?. Sekaten punika dipunawuhaken kaliyan Pasar Malam Perayaan Sekaten ingkang aweh raos bingah marang sakabehing masarakat Ngayogjakarta. Ing dalu punika Gamelan Kyai Guntur Madu lan Kyai Nagawilaga ingkang namung satunggal tahun sepindah saget dipunwedalaken, dipunbeta saking Kraton Ngayogyakarta Hadiningrat anuju Mesjid Ageng mawi Alun-Alun Lor. Upacara punika dipunwastani Miyos Gangsa. Diwontenaken tengah dalu menika pesthi dipuntingali kaliyan kathah sanget masarakat. Mula, kangem sedaya ingkang jumeneng ing Jogja ugi sakiwatengenipun ayo padha mirsani Sekaten!!


Bal-balan kui menurutku olahraga paling populer neng donyo iki, terutama nganggo cah cilik. Olahraga iki ngebutuhke wong akeh sak durunge iso dolan. Bocah-bocah kui pengen ketemu bareng terus karo koncone, seko sisih iki wis ketok yen bal-balan kui cocok kanggo cah cilik. Sing keloro, bal-balan kui olahraga sing murah. Orang kabeh wong tinggal neng daerah sing makmur lan lahir neng keluarga duwe. Bal-balan kui olahraga sing ora butuh modal akeh. Sing awak dhewe butuhku kanggo dolan kui mung bal lan lapagan. Bal sing awak dhewe enggo ora kudu sing apik-apik, sing penting kui bale iso gelinding. Perkoro gawang, iso digawe seko pring, nek ora iso nganggo sandel sekedar nandai wae.


Wilayah kampung pecinan Ketandan Malioboro iki kalebu wilayah sing paling toleran ning Yogyakarta amarga akeh banget wong saka macem-macem tradisi lan uga latar belakang ngumpul ning panggonan kuwi senajan mayoritase saka wong Tionghoa. Sak liyane klenteng, ning Ketandan iki uga ana masjid lan uga gereja kanggo fasilitas para penduduk sing ana ning kono. Komunitas Madura iki uga ana ning Ketandan lan nduwe profesi dodolan ning Bringharjo. Kamangka, yen ana acara ning Ketandan, akeh banget wong padha kumpul lan Karang Tarunane uga melu ngerewangi kanthi acara iki rame, salah sijine yaiku Pekan Budaya Tionghoa Yogyakarta sing diadakake saban imlek sasi Februari.


Angkutan umum utama angkot utawa angkutan kota kuwi nduweni rute utawa trayek sing kudu dlewati. Rute utawa trayek iki dibagi miturut wernane utawa nomor. Ning kutha Malang, rute angkot iki dibedakake miturut huruf utawa inisial daerah asal lan uga tujuan kaya AG yaiku Arjosari Gadang, GA yaiku Gadang Arjosari, lan uga inisial liyane. Ning Kabupaten Malang, rute angkot kuwi dibedhakake karo werna angkot. Kaya werna abang jambon kanggo angkot sing ana ning dalam kota saka Gadang menyang perbatasan kidul. Werna putih kanggo negeri angkot menyang kidul kaya daerah Sengguruh. Uga ana angkot kuning sing ngelayani wilayah Turen. Lan uga ana angkot sing ora duwe werna lan nomor kuwi berarti angkot saka Malang-Blitar.


Kanggo mulai usaha kuliner iki sajane butuh ketelatenan sing dhuwur lan uga modal sing cukup. Sak durunge usaha, modal iki kudu diitung kanthi bener lan uga ora kena ditambah lan dikurangi. Bisnis sing dimulai iki bisa dadi tahan opo ora tergantung perencanaan sing ana ning awal kaya sak durunge mulai bisnis, kudu gelem nyatet lan uga ngira apa wae barang produksi sing dibutuhake kaya alat masak, bahan panganan, lan uga dhuwit kanggo mbayar para karyawan. Sing ora kethok liyane yaiku babagan pasar lan sapa wae sing dadi sasaran dodolan iki, apa bocah sekolah, ibu-ibu, lan uga sasaran liyane. Akeh ndelok referensi sing ana ning sosial media uga penting.


Dino Jum’at iki dadi dino sing spesial bagi umat Islam. Dan pas dino iki, wong lanang bakal ngumpul nang masjid gawe ngelakoni ibadah sing jenenge Jumatan. Hukum jumatan iki wajib gawe wong lanang. Ibadah iki nduwe keutamaan sing gede, dan sing sengojo ninggalno sholat Jum'at, atine bakal ditutup ambek Allah SWT. Sholat Jum'at utowo jumatan iki sholat sing dilakoni sebanyak rong rokaat. Sak durunge sholat Jum'at, bakal onok khutbah. Syarat gawe ngelakoni jumatan iku kudu beragama islam, wes baligh, gak gendeng utowo ngalami gangguan mental liyane, sehat, dan bermukim ndek siji panggon. Wong sing lagi ndek perjalanan gak wajib gawe ngelakoni jumatan.


Onok siji maneh panganan khas teko Jogja sing rodok nyeleneh, yaiku rujak es krim. Panganan iki iku teko rujak sing isine nanas, pencit, timun, bengkoang, jambu, kedondong, ambek daginge jeruk bali sing diparut, terus disiram bumbu rujak sing bahane teko campuran gulo abang karo asem jowo. Bumbu ambek buah-buahan mau dicampur, terus disajikno nang mangkok, mbari ngono dikeki es puter nang duwure. Iku jenenge rujak es krim. Ketokane ancen aneh terus rodok nyeleneh, tapi dadakno rasane iku sueger banget. Roso asem pedese rujak dicampur ambek es krim sing legi dan adem, nyiptakno sensasi seger nang mulut. Gawe awakmu sing penasaran, ojok lali nyoba rujak es krim pas liburan nang Jogja yo rek.


Ning sekolah ora ana ekskul catur. Amarga kuwi, Anto nggawe proposal kanggo ngewujudake ekskul kuwi amarga jebul isih ana bocah sing minat marang catur. Ekskul kuwi anggotane ana 10, annging ora ana pelatihe. Anto lan kanca-kancane sregep latihan dhewe lan mulai ndelok video ning internet babagan catur. Banjur ning salah sawijine dina, pemerintah provinsi ngadakake lomba catur pelajar. Anto lan kancane padha ndaftar nganggo dhuwit dhewe. Nanging Anto ora nyerah. Ning babak penyisihan, Anto bisa nembus karo kanca-kancane yaiku Yuli lan Burhan. Ora disangka, Anto lan Burhan iki bisa ketemu ning final. Banjur Anto juara 2 lan Buran juara 1 masio tanpa dukungan saka sekolah.


Bagian museum wayang sing paling singup lan hawane rada angker salah sijine bagian sing nyimpen boneka antik saka manca negara. Boneka-boneka iki bentuke kaya menungsa lan duwe ekspresi sing marai wedi. Tata ruang sing kurang lampu lan kurange panduan saka petugas marai ruangan iki sepi lan jarang ana pengunjunge. Uga ana wayang lang boneka gedhe sing jarang diresiki lan masange kurang rapi. Sak liyane njaga warisane bangsa, museum iki uga duwe kewajiban ngenalake warisan iki nganggo bentuk uga cara promosi sing bisa narik wisatawan. Yen bentuk museume kaya ngene, bakal angel yen dipromosekake ning masyarakat amarga ana sentimen saka tata ruange.


Kim Yeon Ah utowo luwe dikenal ambek jeneng Yuna Kim iki salah siji atlet figure skating sing asale teko Korea Selatan. Yuna iki lahir tanggal 5 September 1990 nang Bucheon, Gyeonggi-do Korea Selatan. Saiki de’e urip nang Seoul. Yuna nduwe duwur 164 cm. Pelatih terakhire iku Shin Hye Sook karo Ryu Jong Hyeon. Koreografer terakhir sing ngelatih Yuna iku David Wilson. Yuna Kim iku mulai karir skating pas tahun 1996 dan ngundurno diri pas 20 Februari 2014. Yuna Kim iki onok nang peringkat 48 sak dunyo. Skor terbaik sing dicetak Yuna Kim iki 228.56 (WR) nang total kombinasi, 78.50 nang short program, ambek 150.06 (WR) nang free skate. Dan iku kabeh terjadi pas 2010 Winter Olympics.


Buka toko kelontong kui usaha sampingan sing paling cocok. Soale, awak dhewe iso gawe bisnis kui neng jejere utowo neng omahe dhewe. Iki cocok banget terutama kanggo ibu-ibu sing ora nyambut gawe. Dheweke dadi iso entuk duwit tambahan tanpa kudu metu seko omah. Dheweke tetep iso ngopeni omah omah, iso nyapu, ngepel, ngasahi piring, ngumbahi klambi, masak, lan gawean omah liyane. Mergo tetep neng omah, dheweke tetep iso jagani anake sing isih cilik, opo meneh yen anake kui sih bayi. Sakliyane kui, ibu-ibu dadi iso ngewangi tanggane. Tangga-tangga dadi ora kudu metu adoh-adoh yen arep tuku barang sing ora ono neng omahe.


Panahan iku salah siji jenis olahraga sing carane nembakno anak panah nganggo busur cek isok mencapai target utowo sasaran sing dituju. Biasane nang olahraga panahan iku onok lingkaran sing digawe targete. Nek gelem isok entok nilai sempurna, berarti kudu nembakno anak panah pas nang titik tengah lingkaran iku mau. Olahraga panahan iki manfaate paling utama gawe ningkatno koordinasi mripat karo tangane awak dewe. Yaopo igak, pas awak dewe manah, tangan iki kudu ngelakoni tugas sing bedo. Siji kudu mbidik, sing siji maneh kudu narik memburi gawe nembakno anak panahe. Dan cek isok sesuai target, mripat sisan kudu fokus ndelok sasaran sing kate dibidik. Dadi teko kono, koordinasi mripat ambek tangan iku isok imbang.


Sing jenenge pasangan yaiku wong utowo gandengan sing bakal ngancani uripe uwong. Nah urip ambek pasangan iku ora gampang soale sing jenenge pasangan utowo gandengan iku mesti ono ae perkoro sing kadang iso dadekno uripe pasangan maeng rodok kendor ambek rodok ora karoan. Tapi kabeh iku ora opo-opo soale wes ngunuku sing jenenge urip. Sing penting nag ono masalah nang urip ambek pasangan utowo gandengan iku kudu diomongno ben masalahe iku cepet mari ambek ora terus-terusan sing akhire dadekno perkoro sing tambah ora karoan mergo ora nang diarekno. Nag wes diarekno kan uripe enak anteng ora kok kepikiran masalah iku terus.


Kamera sing apik iku yo angel gawene ambek ramutane. Nag ono sing ngomong kamera apik iku enak yo jelas bijuki, soale sing jelas ramutane tambah ora karuan ewohe. Contone ae kamera DSLR, nag ora iso gawe mesti ora iso apik gambare mboh iku blawur utowo ora ceto potone. Mangkane sing jenenge kamera apik yo mesti apik perawatane. Soale nag ora tlaten oleh ngeramut biasane iso metu jamure nag lensa'e utowo kadang batune barang iso ngerop. Terus masalah liyane yo mesti ono ae sing, terus biaya ramutane yo larang. Mangkane jarene koncoku tuku kamera iku sak perlune ae. Ben nag bejat iku ora geton nemen. Nag ilang yo ora nemen gelone.


Gunung kuwi nduweni cuaca sing bedha karo daratan sing ana ning ngisore. Senajan ana suminare srengenge, tekanan udara lan uga suhu kuwi bisa marai awak ngelakoni adaptasi maneh. Awak kadhang ngerasa abot banget yen sepisan munggah gunung amarga otot lan jantung durung latihan kanthi bener. Banjur awak sing durung stabil iki gampang bisa ngerasa lara lan uga sesek napas. Kanggo nguatake otot jantung, perlu anane latian fisik. Kamangka, kanggo wong sing durung kebiasa munggah gunung, kudune luwih sering latian fisik lan uga mbiyasakkae istirahat sing cukup lan tangi isuk ben paru-paru uga kebiasa karo tekanan udara lan suhu sing adhem.


Aku tau takon neng ibuku, neng keluargane dhewe ono opo ora wong sing menggeluti bidang kesenian. Jawabane ibuku kui, ono. Ibuku salah sijine. Ibuku lan sedulur-dulure kui pas cilik dileske neng sanggar tari. Sing wedok lan sing lanang, kabeh anak-anake eyangku dikon melu kui. Pas cilik, sekitaran umur TK opo awal-awal SD, ibuku tau tampil. Tampile kui ora ecek-ecek neng kampung, nanging neng panggung sing gedhe. Pas kui, ibuku tampil neng Ancol. Ibu lan konco-koncone disik kui nari tarian tradisional, sing jenenge tari bondan. Aku ora nyongko pas krungu crito kui. Soale, sing tak delok saiki, pakde lan budheku kui ora terlalu ketok jiwa senine.


Ora kabeh wong sing iso nandur iku ngerti carane nandur sing tepak nag gak wong sing wes duwe pengalaman pirang-pirang tahun. Nah carane nandur iku maeng yo karek tanduran sing ditandur iku maeng, Nah bapak iku tau nyaranno nak ate icir opo-opo iku kudu didelok lemahe disek, apek opo ora kanggo tanduran sing ate diiciri maeng, nag ancene iku ora pantes kanggo tanduran sing diicir, yo palang ganti tanduran liyane sing pas ambek lemahe iku maeng, soale angger bibit sing ate diicir iku mesti jaluk lemah sing seje-seje. Dadi saran iku maeng sing diwehi pake pas biyen aku isek nang omah. Yo sampek saiki yo isek eleng masio aku wes ora tau moleh maneh.


Awak dhewe kerep ngarteke bakdo gur sewates perayaan biasa; awak dhewe iso mangan puas meneh bar sesasi poso. Nanging bakdo sing koyo ngono kui dudu makna bakdo sing tenanan. Bakdo idul fitri kui artine awak dhewe balik neng kondisi sing resik sing meneh. Selama setaun kepungkur, awak dhewe meshit akeh ngelakoke doso, doso sing disengojo lan ora disengojo. Pas Ramadan kui awak dhewe poso kanggo balike jiwane dhewe koyo setelan pabrik. Sasi Ramadan kui dadi wektu utowo panggone awak dhewe kanggo sinau nahan nafsu meneh. Ora mung nafsu, nanging uga sinau meneh nyregepke ibadah-ibadah cilik sing awak dhewe sepeleke. Yen awak dhewe ora ngejalani poso kanthi bener, awak dhewe ora berhak ngerayake bakdo Idul Fitri.


Kanggo wong kang kaping sepisan ning hotel, kadhang proses check-in utawa mlebu marang hotel kuwi marai bingung. Apa maneh yen hotel kuwi wis nyediakake fasilitas check-in saka aplikasi kaya Traveloka utawa Pegipegi. Carane yaiku kaping pisan kudu ngadep marang resepsionis lan nyebutake nomor pesenan kamar hotel saka aplikasi. Utawa yen pesen langsung, bisa nakokake kamar ngendi sing kosong lan fasilitase apa wae sinng disediakake. Kaping pindho, siyapke kartu identitas kaya SIM, KTP, utawa buku nikah yen nginepe pasangan bebojoan amarga ana hotel sing regulasine ketat lan cara kuwi bisa ngindarake saka kasus asusila. Rampung ngurus administrasi, resepsionis bakal ngewenehi kunci kamar lan nduduhake panggon kamare.


Tahun iki sak keluarga lungo nang Pontianak soale diundang nang acara Nikahan e tanteku. Sak durunge acara Nikahan, awak dewe kabeh sempet mlaku-mlaku ngiteri kota Pontianak. Mari mlaku-mlaku, terakhir mandek nang panggon tuku oleh-oleh. Model panggone koyok Pasar tapi gak sumpek, dadi leluasa nek kate nyunguk rono rene. Onok siji sing menarik perhatianku, yaiku onok jajanan jenenge nata de aloe. Jare wong sing nduwe bakul, nata de aloe iki koyok nata de coco, cuma iki terbuat teko aloe vera alias lidah buaya. Akhire aku ambek mamaku tuku sak dus soale sing koyok ngene iki jarang ditemoni, dadi sekalian tuku akeh. Pas dicoba, dadakno teksture luwe renyah timbangane nata de coco. Rosone koyok mangan lidah buaya langsung, cuma iki gak onok rasa paite, malah legi puol. Enak sih, aku seneng.


Tarik tambang iku salah siji jenis permainan tradisional sing akeh banget dilakoni nang sembarang perlombaan. Mulai teko Agustusan sampe lomba akhir semester nang Sekolah. Tarik tambang iki gak mek gawe arek cilik tok, tapi isok gawe wong tuwek sisan. Tarik tambang iki isok gawe latihan beban sisan dan akeh manfaate. Nek awakmu kepingin dolen tarik tambang, tutono cara iki. Siji, siapno tali tambang sing dowone sekitar 30 sampe 50 meter. Loro, bagian tengah tali dikeki tanda nganggo cat. Telu, tentukno kelompoke dadi rong kelompok. Papat, ben kelompok nyekel tali ndek masing-masing sisi. Pemain paling ngarep kudu ngekeki jarak sekitar 2,5 meter teko tanda ndek tengah tali. Limo, ancang-ancang disik. Pas wasit wes nyebul peluit, baru dariken taline. Pemenange ditentukno nek tanda tengah nang tali tambang iku mau wes kedarik sekitar 3 meteran utowo onok salah siji sing wes gak kuat.


Teknologi jaman saiki iku tambah suwe tambah canggih. Salah sijine iku onokne face recognition gawe isok ngakses sesuatu. Contohne koyok lockscreen nang hp. Face recognition iki dinilai paling aman gawe ngelindungi data-data pribadine awak dewe. Soale akses sing nganggo teknologi iki bakal angel gawe diduplikasikno utowo dipalsukno. Soale kan ekstraksi data nang profil wajah iku dilakoni ping bolak balik ndek tahap awal sing fungsine gawe ngentokno data sing paling akurat teko pengguna iku mau. Dan wajahe ben uwong ambek wong liyo kan bedo-bedo, dadi bakal angel diduplikasikno. Dadi gawe awakmu sing gelem aman, mulai nganggo face recognition ae rek, mulai teko nang hp mu dewe.


Yen awak dhewe isih pemula, awak dhewe ora usah gaya arep munggah gunung sing angel. Awak dhewe iso mulai seko gunung sing ora terlalu duwur lan dalur pendakiane kui luwih aman. Awak dhewe kudu ngebiasake disik piye rasane munggah gunung. Awak dhewe kudu ngerti piye angele lan opo tantangan sing bakal diadepi. Kabeh kui ono prosese. Yen awak dhewe pengen munggah gunung sing duwur utowo sing angel, awak dhewe kudu ngewiwiti seko sing gampang. Pancen, akeh gunung sing angel diunggahi kui pemandangane apik. Nanging yen awak dhewe durung siap, mungkin awak dhewe ora iso nikmati pemandangan kui. Awak dhewe mung iso leren neng tendo lan sambat sepanjang dalan.


Olive Fried Chicken terkenal banget neng Yogyakarta. Ayam goreng kui ono neng endi-endi seko acara kepanitian kampus tekan panganan sing biasa dibagi bar Jumatan. Tekan wong seko luar Yogyakarta uga setuju yen rasane ayam goreng Olive iki enak. Rasane remasuk tekan jero daging malah sak tekan balung-balunge. Tekan sing bagian dodo isih bumbune isih remasuk. Kulite kriuk-kriuk lan rasa tepunge ora marai eneg. Daginge ora alot malah lembut banget. Dipagan ngaggo saos tomat lan sambel dadi luwih mantep. Nek sing seneng kecap, yo wis dicepake neng kono. Regone yo cocok banget kanggo pelajar utowo mahasiswa. Menu sing paling murah neng kene kui Paket Ayam 1 isine ayam bagian sayap karo sego.


Nak sekolah ku biyen ancene akeh olah raga sing didadekno ekskul, salah sijine yoiku Tenis Meja tapi nag bocah-bocah nang kono iku oleh ngarani pingpong. Olahraga iki biasane dimaeno wong loro utowo wong papat sing gepuk bal enteng sing teko plastik tapi enteng, terus iku dilakoni nang duwur mejo. Sing digawe gepuk iku maeng koyok raker ngunuku tapi cilik sing diarani Bet. Terus nang tengae mejo maeng yo ono sing jenenge net kanggo batesi utowo bagi mejone maeng dadi loro. Aturan maene iku bal kudu dipendalno nang mejo lawane ambek lawane maeng yo kudu gepuk bal iku. Nag sampek ora iso gepuk berarti ora oleh poin terus sing oleh sing gepuk awitan maeng.


Salah siji museum sing durung akeh wong sing eroh iku jenenge De Javasche Bank nang Suroboyo. Sing paling utomo nang kene iku awak dewe isok weroh sejarah sistem perbankan ndek Indonesia. Tapi selain iku, interior e sing sek bernuansa vintage dadi spot favorit gawe foto-foto. Hal iki mergo bangunan asli bank iki sek dipertahano dan gak akeh direnovasi. Gawe awakmu sing penasaran dan pingin mrono, tutono rute iki. Berangkat teko Pasar Turi, lurus titik terus belok ngiwo cek tetep nang jalur jalan Pasar Turi. Mbari ngono njupuko jalur kiwo gawe melbu nang jalan Kebon Rojo. Lurus ae ngelewati jalan Indrapura. Terus nek nemu rong jalur nang cedek Holland Bakery, njupuk jalur kanan dan melbu nang jalan Rajawali. Jalan lurus sekitar 700 meter, terus belok ngiwo sak marine bank BRI ATM drive Thru nang tengen dalan. Dalan titik maneh, dan tujuanmu onok nang tengen dalan.


Adat sing diusung ning pedalaman kuwi kadhang ana benere kaya misal njaga alas amarga ning jero kuwi ana penunggu utawa anane daerah lan alas larangan. Sajane mitos kuwi bisa didelok mung dadi cara ben masyarakat ora mlebu lan ngerusak ekosistem sing ana ning jerone. Masyarakat iki kudune pangerten yen lingkungan alam sing seimbang kuwi bisa njaga wilayan ben ora gampang kena bencana. Salah sijine yaiku nandur wit-witan kanggo ngurangi erosi lan longsor uga kanggo nyimpen cadangan banyu wayah udan. Kamangka, awak dhewe kudu bersyukur yen ana aturan adat sing ngongkok awak dhewe kanggo njaga alam semesta lan sak isine ben tetep lestari.


Bakpia pathok yoiku panganan sing bahan dasare tekan tepung terigu sing dipanggang nggawe isian kacang ijo dicampur gulo. Bakpia awale digowo saking tiongkok kwik sun kwok tahun 1940 an ning Jogjakarta. Panganan iki  termasuk oleh-oleh khas Jogjakarta . nanging jaman saiki bakpia pathok iki ora mung isi kacang ijo nanging iso diisi coklat, keju, nanas , duren lan lian liane. Jaman biyen bakpia iki dibungkus nganggo besek saka pring tanpa merk nanging saiki wis maju dadine dibungkus nganggo kerdus lan diwenehi merk . Asale merk ning bakpia iki saka nomer omah sing nggawe bakpia e lan digawe nganti saiki. Panganan iki terkenal ning wong-wong sing lungo tekan jogja . wis koyo hal wajib tuku bakpia nek tekan jogja.


Jaman saiki, wong-wong lagi seneng banget dolanan game, bah iku nang hp utowo nang laptop. Iku sing marakno mulai akeh alat elektronik sing khusus gawe gaming, salah sijine laptop gaming. Laptop gaming iki bedo ambek laptop sing biasane onok nang pasar. Onok limo perbedaan laptop gaming karo laptop biasa teko segi komponen karo fitur e. Siji, CPU. CPU nang laptop gaming iki biasane CPU generasi anyar sing serine isok di-overclock. Loro, laptop gaming iku onok dedicated GPU ne. Telu, sistem pendingin. Kabeh laptop onok sistem pendingine, tapi sistem pendingin laptop gaming iku luwe canggih gawe ngatur suhu laptop pas lagi digawe. Papat, RAM ambek SSD ne laptop gaming iku luwe dukur timbang laptop biasa. Terakhir, laptop gaming iku biasane nganggo keyboard backling RBG sing isok nyala gawe nggampangno pemain pas dolen game nang ruang peteng.


Kanggo masak sego iku gampang nag jaman saiki, ora perlu ruwet koyok biyen sing kudu nang pawon, ngakakno geni ambek kayu terus lagek iso masak sego. Saiki wes ono rice cooker utowo magiccom sing kenek digawe masak sego karo godok banyu. Masak sego saiki cukup karo ngumba beras disik sampek resik, mari ngunu dilebokno wadah sing teko rice cooker maeng, mari ngunu, diukur banyune ambek berase sing penting podo ben segone ora kelemesen koyok bubur. Mari ngunu, rice cooker cupno nang listrik terus wadah sing wes ono berase maeng dilebokno rice cooker terus ditutup maneh. Engko nag wes mateng, rice cooker'e mati dewe. Piye enak to jaman saiki, kabeh karek listrik.


Salah sijine situs online yaiku galeri medika njelasno nag delok film iku iso ngewei dampak apik ambek elek. Kabeh iku maeng karek film sing mok delok. Nag film sing mok delok iku maeng nyeritakno sing apik-apik yo iso ngewei pengalaman sing apik ambek sak walik'e. Contoh salah sijine film sing iso nguwei pengaruh positif nang sing delok yaiku film komedi. Jarene penelitian nag universitas of maryland sing tau nemokno fakta nag guwu pas delok film komedi iso ngambakno otot sampek 22%, artine iso ngedokno tekanan darah iku maeng kanggo wong sing duwe darah tinggi. Iku maeng podo ambek wong sing gelek olahraga. Mangkane delok film iku yo kadang apik kadang yo elek. Karek delok film sing didelok iku opo.


Kenopo aku ora tuku mesin cucin neng omah senadyan mesin cucine sing saiki wis rusak? Padahal, mesin cuci kui iso gawe gawean neng omah kui luwih enteng lan ora kudu kesel-kesel ngumbagi nganggo tangan. Wong omah uga akhire duwe wektus selo sing luwih akeh. Alesane kui simpel, seko segi finansial, awak dhewe ora mampu tuku mesin cuci. Sebenere iso-iso wae, nanging awak dhewe sepakat luwih penak dikumbahke neng laundry timbangane ngumab dhewe. Yen awak dhewe arep tuku mesin cuci, awak dhewe ora duwe panggon sing amot, teruma kanggo mesin cuci sing 2 tabung. Alesan sing liyo, awak dhewe kui podo duwe kesebukan dhewe-dhewe dadine luwih penak klambi kui dilaundry.


Yen ana waktu luang, ibuku seneng banget masak amarga jare ibu, masak kuwi bisa nuwuhake rasa tresna kanggo keluwarga lan belajar dadi menungsa sing luwih bisa ngerasa karo lingkungan sekitar. Masio masak kuwi kewajiban, ing wektu kosong, ibu ya seneng masak camilan kaya mendhoan, roti, jajanan, lan sapanunggale. Ibu uga sregep banget golek resep saka internet utawa nonton acara masak ning TV. Aku lan adhiku kadhang ngewangi tuku bahan lan reresik bahan. Jare ibuku, masak kuwi bisa ngilangake stres lan bisa dadi penghasilan. Nanging, ibuku dhewe ya ora gelem buka usaha catering amarga masak ki sejatine mung kanggo hobi, dudu penggaweyan.


Akeh banget cerita rakyat sing nyambung ambek kejadian sing onok nang dunia modern saat iki. Salah sijine iku Roro Jonggrang. Legenda sing siji iki terkenal mergo kisahe Bandung Bondowoso sing isok mbangun 999 candi dalam sebengen demi isok nikahi Roro Jonggrang. Mbasio akhire de’e gagal soale syarat gawe nikahi Roro Jonggrang iku gawekno 1000 candi sak durunge fajar, tapi Bandung Bondowoso mek nggawe 999 candi. Nek awak dewe nduwe istilah sing luwe dikenal, yaiku sistem kebut semalam. Gawe sebagian uwong, garap sesuatu sing dadakan iku isok luwe memicu adrenalin dan marai utek langsung mlaku. Tujuane cek gak sampe telat ngumpulno tugas iku mau. Podo ambek Bandung Bondowoso sing rela nggawe 999 candi cek isok nikahi Roro Jonggrang.


Jaman saiki, akeh banget perbincangan tentang zodiak ambek shio sing onok nang kalangan arek enom. Semisal nek onok uwong sing zodiak e leo, berarti uwong iku ngene lah ngono lah. Utowo uwong sing nduwe zodiak virgo iku berarti bajingan. Iku berlaku sisan gawe shio. Nek uwong lahir ndek shio wedhus, berarti soge, dan liyan liyane maneh. Padahal sifat ambek nasibe uwong iku gak isok dinilai teko kono. Dan uwong sing percoyo koyok ngono iku termasuk ngelakoni duso gede. Percoyo karo zodiak ambek shio iku salah siji bentuk perbuatan syirik alias perbuatan sing nyekutuno Allah. Dan wong sing wes ngelakoni perbuatan syikir gak bakal diampuni dusone.


Nang Indonesia, merk hp sing onok nang pasaran iku uwakeh pol. Hal iku soale akehe masyarakat Indonesia dan mereka kabeh pasti podo nduwe selera sing bedo-bedo. Onok sing senengane gonta ganti hp, onok sing tuku hp dan dijogo banget. Aku iku termasuk uwong sing njogo hp banget. Alesanku sih nek hp iku sek isok dinggo, lapo atek tuku maneh? Nek ditakon hp opo sing tak gawe, kok isok awet banget, jawabane iku Samsung. Hp Samsung sing tak duweni iki wes umur 6 tahun, tapi sampe saiki sek enak gawe dinggo. Mbasio talah rodok lemot sitik, tapi sek isok dinggo. Dan akeh pol sing beranggapan podo, hp Samsung iku pasti awet.


Nag olahraga mesti ora kabeh wong iku iso olahraga lancar, yo ono kalane ngalami perkoro sing dadak pas waktu olahraga koyok contone weteng loro polahe kudu ngiseng ambek liyane iku maeng yo akeh. Asline perkoro iki iso ae ora bakal kedaden ang ancene wes bener-bener diniate kanggo olahraga sing bener. Dadi sak durunge budal utowo ngelakoni olahraga ikui awake wes temen-temen disiapno contone ngiseng disek sak durunge budal, terus gowo banyu ben engko ora ketelak pasa nag tengah-tengah olahraga. Yo ancene perkoro ngunuku ora kenek dibade tekone iku kapan, tapi gak-gake awak dewek iku wes ancang-ancang ben ora metu perkoro koyok ngunuku maeng.


Olahraga renang saiki wis akeh sing nyenengi. Apa maneh kanggo Dewa, adhiku sing ragil. Dewa wis melu latian renang ana ing sekolah wiwit kelas 3 SD. Kabeh kaluwargaku ndukung olahraga sing pancen duweni akeh manfaat iki. Miturut data sing ana ing website Ciputra Hospital, manfaate renang kanggo awak iki antarane yaiku, bisa ngelatih otot, bisa kanggo ngilangi stres, bisa ngurangi penyakit asma, ngobong kalori kanthi cepet. Dewa uga ngerasa dheweke bisa tambah dukur nalika rutin kanggo renang. Nalika wis ero manfaate kaya ngene, Dewa uga ora meneng wae. Saben dina dheweke ngejak kanca-kancane kanggo melu renang supaya bisa ngerasakne manfaate renang.


Wilayah Maluku kuwi mayoritas wargane penganut Kristen lan Katolik. Nanging, ning Maluku lan Papua, akses ibadah ning wilayah daerah kuwi angel banget amarga ora ana perhatian saka pemerintah. Misionaris jaman biyen uga mung mlebu lan nyebarake agama nanging ya rada angel kanggo mbangun gereja. Sing paling prihatin iki, kadang ibadah diadakake ning pendapa balai desa, utawa sekolah saban dina Minggu. Nanging semangat ibadah iki isih dhuwur lan akeh warga sing wani budhal nang gereja wiwit isuk banget kanggo ibadah. Sekolah-sekolah uga nekakake biarawati kanggo ngajar ning sekolah lan ngabdi ben akses ibadah iki tetep lancar masio ora ana gedung sing layak.


Preian karo konco iku duwe manfaat akehe megialan. Ora mok secara lisan utowo mental tok, tapi secara jiwa ambek emosional yo ono. Kabeh iku maeng iso bangun keakraban ambek pareke roso seduluran karo konco. Sak liyane iku, konco-konco sing prei bareng biasane yo bagi-bagi cerita ambek tukar pengalaman sing iso dadekno semangete ngadepi urip. Masio ora adoh oleh preian tapi sing penting iso kumpul iku wes enak'e ora mbloko gawe bocah-bocah enom. Soale teko kono maeng roso seduluran iso tetep kebanguan ambek kejogo masio suwe ora petok bakal kelingan terus. Mangkane preian ambek konco utow keluarga iku perlu ben roso iki tetep kejogo.


Kumpul kebo utawa co-living kuwi dadi kebiasaan sing elek nanging akeh dilakoni wong sing urip ning kutha gedhe. Kumpul kebo iki dilakoni karo wong lanang lan wong wedhok sing isih pacaran lan durung rabi, nanging urip bareng ning omah utawa apartemen sing sepi. Aktvitas sing dilakoni ya ora ana sing weruh amarga tertutup. Kanggo wong kutha, babagan iki wis biyasa amarga kumpul kebo iki jarang digrebek, apa maneh yen ana ning apartemen, amarga wong jaman saiki wis mulai individualis lan ora ngurusi wong liya. Ning jero kampung, pasangan kaya ngene wis mesti digrebek amarga kudu nduduhake dokumen sing lengkap ben warga ora salah sangka.


Wingi lagek mari ngerayakno tahun baru islam sing kedaden nag tanggal 1 muharram kalender hijriyah. Nah nang tahun baru islam sing kedaden nang dino sing tanggal 1 maeng termasuk dino sing bersejarah kanggo wong islam soale nang dino iku umat islam sing ono nang Makkah pindah gede-gedean nang kota Madina sekitar tahun 622 M. Sak liyane iku, kedadean iku termasuk salah sijine peristiwa sing dadekno perkembangan islam tambah cepet. Mangkane saiki nag tanggal 1 muharram didaekno salah siji dino sing termasuk apik kanggo wong islam. Mari ngunu, teko dino iku yo kenek dijipek nilai positive kanggo generasi saiki yaiku semangat kanggo berjuang sing megilan ambek ora gampang putus asa.


Haji kui ibadah sing paling angel dilakoke dadi pancen neng lafal rukun iman kui "ngelakoke haji yen mampu". Mampu sing neng kene iki, mampu finansial lan fisike. Biaya perjalan seko Indonesia kui ora murah. Ibadah kui uga akeh sing ngebutuh tenogo lan fisik sing sae, koyo tawaf lan sa'i. Sak liyane kui, ati lan pikiran awak dhewe kui uga dijogo selama ibadah haji lan ono neng tanah suci. Akeh crito sing menarik seko kaluarga sing wis mrono. Yen atine awak dhewe kui ora lurus, awak dhewe langsung entok cobaane neng kono. Koyo simbahku sing ora iso mlaku pas arep tawaf sak durunge bali. Dheweke ngeroso kuat kanggo jogo simbah putri selama ibadah kui. Nanging, sikil simbaku kui ngerti-ngerti keroso abot lan ora iso digerake. Bobote uga medun, tekan pas bali anak-anak podo kaget delok rupa simbahku sing pucet.


Dina-dina nganggur amarga preian sekolah kudu bisa diisi karo kegiatan sing ana manfaate. Salah sijine yaiku melu kelas sing diadakno ing internet utawa bisa kasebut online class. Akeh website sing ngadakno kelas online kanti macem-macem materi kayata carane ngoding, cara ngomong ning ngarep utawa public speaking, lan liyane. Cara daftare uga gampang banget. Kaping pisan, golek website sing lagi bukak kelas online misale ing website coursera. Sawise iku mlebu utawa nggawe akun supaya bisa ndelok apa wae sing ditawarke. Kaping pindho, langsung ditulis wae materi apa sing pengin disinaui. Ning kono bakalan langsung metu sekolah utawa panggon sing nyediakake kelas online lan langsung bisa dafthar. Kelas online sing ana ing coursera uga rata-rata isih gratis.


Aku ngerosone sak wise pilpres 2019 politik agama kui makin kenceng. Wong-wong podo ngeroso yen agama sing dianute kui paling bener, tekan nyalahke wong-wong bedo kepercayaan karo dheweke. Sing muslim, iso tekang ngafir-kafir wong sing nonmuslim. Secara logika, kui ora salah nanging tetep ora pener. Awak dhewe sebagai wong muslim kudune iso ramah marang kabeh agama. Agama Islam kui kudune agama sing ngajarke ketentreman lan keslametan, dudu malah manas-manasi wong tekan gelut. Sing luwih parah, akeh dulur-dulur dhewe sing podo-podo muslim, uga saling ngafir-kafirke siji karo liyane. Urip antar agama neng Indoensia iki dadi makin semrawut. Makane, awak dhewe sebagai umat Islam kudu ngiling-ngiling meneh agama awak dhewe sing adem lan ayem.


Spageti, jeneng panganan sing wis umum banget nang kupinge wong-wong, dan salah siji panganan senenganku. Jaman mbiyen, sekitar awal tahun 2000an, spageti iku mek isok dinikmati nang restoran bintang lima alias panganane wong sogeh. Kate nyoba masak dewe pun bahan-bahane sek angel digolek terus yo larang. Terus gak suwe, beberapa pabrik sing ngeproduksi pasta keringan yo ngeproduksi bumbu instan spageti sing regone lumayan terjangkau dan didol nang ndi-ndi. Saiki kate mangan spageti gak butuh ngetokno duit akeh, soale wes akeh Café ambek Rumah Makan sing nyediakno spageti sing regone murah. Wes ngono saiki rasa spageti wes tambah macem-macem. Onok spageti bolognese, spageti carbonara, spageti aglio olio, dan liyan-liyane.


Cara njaga kekancan ning tengah kesibukan dadi wong sing diwasa kuwi pancen rada angel. Penyebabe yaiku frekuensi sing bedha, topik omongan sing ora nyambung, lan wektu sing ora nutut kanggo ketemu. Akeh kanca SMA sing wis ora kontak amarga kepisah ning gawean banjur teka dadi wong sing bedha kuwi akeh lan marai ora cocok. Kanggo ngindari babagan iki, awak dhewe bisa ngontak kanca lawas lan nakoni kabare. Bagian iki uga perlu amarga wong bisa dadi luwih prihatin menyang kanca. Banjur uga ngiri hadiah miturut apa sing disenengi. Kaping pindhone yaiku cerita babagan jaman cilik lan ngirim foto jaman biyen ning sosial media kanggo mbangkitake memori sing ana.


Pas awak dhewe lagi stress, awak dhewe iso nulis kanggo ngurangi rasa sing ora enak kui. Nulis kui ketok koyo kegiatan sing sepele nanging efektif banget kanggo noto pikirane awak dhewe. Pas nulis, masalahe awak dhewe dadi luwih ketok. Maksude, awak dhewe dadi iso mengidentifikasi opo sing dadi masalahe awak dhewe selama iki. Sak durungi, mungkin awak dhewe ngerti sing salah. Nanging awak dhewe ora ngerti opo sing salah. Nulis kui iso gawe awak dhewe ngerti opo sing salah neng pikirane awak dhewe. Yen awak dhewe bingung arep nulis opo wiwitane, awak dhewe iso nulis opo wae sing lagi kepikiran. Ora mesthi sing ono kaitane karo perkoro sing gawe awak dhewe stress, awak dhewe iso nulis hal sing sepele, koyo mau isuk mangane opo, lan ngerti-ngerti awak dhewe wis nulis luwih seko sak halaman.


Tokoh adat iku pasti onok nang ndi ae. Salah sijine iku nang panggon-panggon wisata alam. Tugas tokoh adat iku mau gawe njogo panggon iku cek isok tetep aman karo lestari. Selain iku, panggon wisata alam iku mesti nyambung karo hal-hal mistis. Nah biasane juru kunci iku bakal ngandani nang pengunjung tentang hal-hal iku dan opo ae sing gak oleh dilakoni pas berkunjung nang panggon wisata alam iku. Nek semisal awakmu liburan nang wisata alam, turutono sembarang kalir omongane juru kunci nek gelem aman, opo maneh nek wes dikandani onok hal-hal mistis nang kono. Atek awak dewe gak nurut, bakal onok ae kejadian sing gak diingino, contohe koyok kesurupan dan akeh liyane.


Jaman awak dewe cilik, pasti akeh banget jenis game sing tau didoleno nang komputer, salah sijine iku Cooking Academy. Cooking Academy iki game sing temane memasak sing dibesut karo Big Fish Games, Inc.. Nang game Cooking Academy iki, awak dewe bakal ngelakoni misi gawe masak hidangan sesuai sing diperintahno. Sak durunge ngelakoni misi, awak dewe kudu moco langkah-langkahe sing kudu dilakoni disik ben gak ngelakoni kesalahan pas prakteke. Cooking Academy iki njupuk kultur budaya Barat, makane sembarang panganane iku khas Eropa. Mulai teko menu pembuka, menu sarapan, menu makan siang, menu makan malam, sampe menu penutup iku kabeh bernuansa Eropa.


Salah siji sing biasane kudu dilakoni pas lagi ndaki gunung iku kudu isok nggawe api unggun. Fungsine iku gawe ngangetno area sekita tenda ambek njauhno pendaki teko serangan kewan buas. Nggawe api unggun iku gak isok asal, kudu onok teknik e ben gak nimbulno kebakaran. Onok akeh teknik sing isok dipraktekno, salah sijine iku nganggo teknik mound fire. Cara nggawe api unggun nganggo teknik mound fire iku koyok ngene. Siji, siapno karung beras, plastik gede, utowo lembaran aluminium foil gawe alas. Loro, kumpulno lemah, watu krikil, utowo pasir terus didekek nang nduwur alas iku mau. Telu, ratakno lemah utowo pasir iku mau, tambah tebel tambah apik. Terakhir, gawe tumpukan kayu koyok biasane nek kate nggawe api unggun, terus urupno apine.


Cara maine sasando ora oleh sembarangan amarga kadang bahan sing digawe ora sepira kuat lan kekuatan sing nabuh kudu diukur lan kudu ati-ati ben senare ora pedhot. Cara nabuh sasando yaiku nganggo tangan loro, kiwa lan tengen. Bagian kiwa kanggo kanggo mainke bas lan melodi, tangan bagian tengen kanggo mainke akord utawa kunci amarga kunci sing sasando iki bedha karo alat musik liyane. Kunci ning sasando iki ora beraturan nanging tetep ngasilake swara sing penak amarga ana resonansi mau. Teknik maine uga kudu bener lan kudu ngerti harmoni. Yen tangane cepet maine, tempo melodine uga tambah cepet lan tangane uga tambah lentur.


Jaman saiki, game iku podo isoke didoleno online. Wes jarang pol game sing isok didoleno secara offline, soale kabehe iku butuh iklan, terutama game sing didoleno nang hp. Tapi gatekno, jarang guduk berarti blas gak onok. Tetep onok kok game sing isok didoleno secara offline, yaiku Candy Crush. Nek tak gatekno, game iki cocok pol gawe kabeh kalangan umur. Mulai teko arek cilik sampe wong tuwo iku isok dolen iki. Game iki cocok banget gawe awakmu sing lagi suntuk mergo gak onok jaringan internet soale isok didoleno dalam kondisi hp offline. Gawe awakmu sing nggolek game offline nang hp, unduh ae Candy Crush.


Sak ben aku dalan-dalan neng super market, aku mesthi ngubeng-ngubengi kabeh bagian sing ono neng kono. Pas kui, aku delok kompor listrik neng bagian piranti elektronik. Ket disik aku kepengen banget tuku barang kui. Soale, aku kerep delok video masak-masak sing neng Youtube nganggo kompor jenis kui. Pas aku delok-delok neng kono, akeh banget produk sing ditawarke, ono sing murah lang uga ono sing larang. Nanging, kompor sing regone murah kui nganggo listrik sing gedhe lan sak walike, kompor sing regone larang kui luwih hemat listrik. Timbangane aku bingung, akhire aku ora sido tuku kompor kui. Tak mikir engko waelah tukune, yen wis duwe duwit sing akeh.


Kadangan, uwong iku bingung nek kate mulai nabung gawe persediaan dana darurat. Durung maneh nek awak dewe nduwe penghasilan sing pas pasan. Awak dewe pasti mikir, alah gak bakalan kekumpul iki nek misal mek nabung sitik tok. Akhire awakmu maleh gak sido nabung gawe dana darurat mau. Padahal nabung piro ae iku gak masalah. Nabung sitik iku yo gak popo rek. Asalkan siji, konsisten ae. Misal sak wulan awakmu mek isok nabung 50 ewu, sak tahun awakmu isok ngumpulno sampe 600 ewu. Iku lumayan lho, opo maneh nek pengeluaranmu dadakno gak sepiro. Dadi gawe awakmu, gak usah ragu gawe nabung sitik, sing penting iku konsisten e.


Awakmu pasti nduwe atlet senenganmu dan bakal terus mbok dukung sampe kapan ae. Kadangan, awak dewe iki kepingin eroh ngono yaopo seh sifat asline atlet sing awak dewe senengi iki selain pas dolen nang pertandingan utowo kejuaraan liyane. Onok cara ben awakmu eroh yaopo sifate atlet senenganmu iku. Siji, delok cara ngomonge teko wawancara nek mari dolen nang setiap kompetisi. Teko kono, awamu eroh yaopo atlet iku mau menyikapi kompetisi iku mau dan yaopo de’e nerimo hasil sing dientokno. Loro, stalk ae akun media sosial e. Nang kono dadi eroh yaopo mereka berinteraksi karo konco utowo atlet sing liyane teko akun mereka.


Kuliah adoh utawa ngerantau kerja mesti duweni kanca akeh banget. Misal kanca beda agama utawa beda suku lan ras. Nalika duweni kanca beda agama, kudu bisa toleransi karo apa sing dilakoni supaya kene wong loro tetep bisa ibadah kanthi tentrem. Contohe kaya nalika kancane kene ngerayakna Natal. Kene pancen ora perlu melu ngerayakna, nanging kene bisa melu seneng lan dongakna muga-muga Natale lancar lan ora ana alangan. Bisa uga teka ning omahe nalika diundang kanggo mangan-mangan utawa ngelumpuk ning omahe karo kaluwargane. Mula ayo wiwit njaga kerukunan karo kanca dhewe diwiwiti saka babagan cilik kaya ngene supaya urip ana ing dinya tentrem lan damai.


Nag delok anjuran mangan teko dokter utowo teko kementerian kesehata. Kabeh wong dikongkon mangan panganan sing ora blaheni ambek duwe kandungan gizi sing lumayan cukup kanggo awak. Oleh-oleh daerah khas Lamongan sing jenenge wingko babat iki termasuk panganan sing lumyan apik kanggo awak soale kandungane lumayan akeh koyok kalor, protein, karbohidrat, lemak, kalsium, fosfor, ambek zat besi. Mangkane nag awakmu pengen ngerti winggko babat saiki wes ono nag endi-endi ora perlu teko nang lamongan gawe tuku iku maeng. Terus regani barange yo murahe rombloko timbah oleh-oleh khas daerah liyane. Masio iku termasuk oleh-oleh khas daerah tapi rasane tetep gejogo ben tetep akeh sing seneng.


Nag wista alam gratisan yo akeh, koyok sekitarane magetan. Soale ono gunung lawu sing dadi keunggulane wisata alam daerah kono. Mari ngunu ono sawah-sawah sing ombone ora karuan ambek gunung-gunung sing gede-gede terus-tumpuk. Terus awak dewek yo iso lewat nag duwure gunung-gunung iku maeng ambek iso masih pemandangan sing nag ngisore maeng, wes lengkaplah pemandangan alame nag kono. Terus nag kono yo ono wisata apik-apik. Nag pengen  mlebu yo bayar, bayare yo ora sepiro larang nag dibandingno karo wisata liyane. Ya mulai teko 10ewuan sampek 20 ewuan yo ono. Terus yo ono petik strabery langsung yo ono. Sing paling enak yo iku mandek nag warung ambek ngombek teh utowo jahe panas ambek delok pemandangan sing ono.


Dulur kabeh sapa sing yen tangi turu awak rasane kerep kaku keju kabeh rasane kaya lungkrah-lungkrah o? Nah, kaya ngeneki biasane dianggep amarga awake kesel. Nanging sejatine padha ngerti ora yen iku kabeh isa amarga awake kaku ora tahu diajak obah ulah raga. Jan-jane ulah raga kui ora prelu sing abot lan ngguwak sakahe wektulan panggonan. Ulah raga iku isa saka lagi wungu, ngombe banyu putih lan lungguh sedhele kanggo pemanasan marang awake. Kaya ngene lo tuladhane, kanca-kanca tangane walang kerik terus sirahe diputer, nolah nengen, noleh ngiwa, ndhangak lan ndhingkluk saben itungane ping 8. Bubar kui genti tangane ditarik munggah, mendhuwur, nengen, ngiwa, mengarep, memburi uga saben itungan ping wolu, sikite uga. Nah, cara-cara ngeneki perlu abgnet dilakoni saben dina supaya awake ora kaku lan tetep bagas waras. Ayo, kabeh perlu dilatih mulai saiki loya Lur!.


Ing wayah preian sekolah susanti diwei bu guru tugas tekan sekolahane golek berita tentang Tarian daerah. Susanti takon ing ibune opo wae jenis-jenis e tarian daerah iku. Ibu ne susanti ngomong diantarane tarian kecak, tarian reog ponorogo, tarian piring, tarian tor-tor, tarian remo lan macem-macem jenis e teko macem-macem daerah e dewe-dewe . Akhire susanti nulis kabeh sing wis di omongne karo ibune. Wayah isuk e pas melbu sekolah susanti ngumpulake tugas ing gurune. Jarene gurune tugas e susanti wis bener tentang macem macem e tarian lan asale soko ngendi tarian iku. Akhire gurune susanti bangga karo susanti amarga sreger oleh e sinau lan garap tugas sing wis diwei karo gurune.


Indonesia kui jarene lokasine ono neng cicin api. Artine neng sepanjang pulau-pulau neng negoro iki akeh gunung merapine. Sakliyane kui, daerahe negoro iki uga dadi panggon ketemune lempeng-lempeng bumi. Seko informasi kui, awak dhewe kudune ngerti yen Indonesia kui akeh bencana alame, paling ora neng negoro iki iso ngerasake gunung jeblug, lindu, lan tsunami. Nanging kenyataane luwih seko kui. Negorone dhewe kerep ngalami longsor lan neng daratan sing luwuh rendah uga kerep banjir. Seko kahanan kui, dadi penting kanggo awak dhewe ngerti carane nyelametke awake dhewe pas lagi keno bencana. Sak ben daerah kui, bencanane bedo-bedo, awak dhewe kudu nyesuaike sinau bencana sing paling iso kedadean neng daerahe dhewe.


Nag awakmu dolan nang daerah padang daerah minang kabau, mesti awakmu bakal delok omah sing bentuke iku lincip-lincip. Omah iku termasuk salah sijine omah adat sing ono nang indonesi sing sampek saiki dijogo ambek wong-wong sing nang kono soale iku dadi simbol budaya ambek termasuk warisane nenek moyang sing merjuangno uripe generasi muda saiki. Nah mangkane dadi generasi enom utowo mudah ojo sampek lali ambek opo sing dilakoni nenek moyangmu soale nag ora ono nenek moyangmu durung karoan awakmu ono. Mangkane sing jenenge jogo warisan budaya iku pentinge orambloko soale ben awak dewe iku ngerti sopo nenek moyange awak kabeh.


Maca Alquran kui pengting kanggo awak dhewe umat muslim. Neng jero kita sucine awak dhewe akeh pedoman-pedoman urip kanggo bekel awak dhewe ngalkoni sesuatu neng donyo iki. Isine ora mung aturan-aturan nanging uga kisah-kisah sing iso awak dhewe jipuk pelajarane. Luwih cepet, dipelajari kui luwih apik. Nanging dudu artine yen ngeroso wis tuwo kui telat. Umat muslim kui salah siji kewajibane kui sinau, termasuk sinau agama seko kitab sucine. Sing jenenge sinau kui uga proses. Dadi pas awal-awal ngewiwiti moco Alquran kui ora kudu langsung bener. Nanging tetep diusahke iso moco rutin sak ben dino. Alon-alon awak dhewe dadi iso ngerti isi seko Alquran.


Bidang panganan lam ombenan wis berkempang pesat. Industri iki ngasilke akeh profesi anyar. Salah sijine juru foto makanan. Profesi iki lahir mergo akeh permintaan sing duwur nggo ngesajike gampar panganan neng dunia digital. Yen Sampeyan, tetarik karo profesi iki ono langkah-langkat sing iso dietuti. Sing kepisan, Sampeyan iso golek-golek informasi neng Internet. Ben wawasan babagan juru foto panganan iki tambah luas lan dadi tambah ngerti langkah opo sing kudu dilakoni salanjute. Dadi juru foto panganan kui ora iso kudu masak, nanging tetep kudu paham soal bidang kuliner. Yen sampun ngeroso cukup informasi soal profesi iki, dianjurke langsung praktek. Motret panganan kui ora kudu nganggo piranti sing apik utowo larang. Wiwiti kanggo kamera sing ono neng HP.


Olahraga hoki iku salah siji jenis olahraga kardio sing dolene nganggo alat pemukul karo bal khusus. Olahraga iki isok didoleno nang lapangan utowo nang nduwur permukaan es. Berhubung Indonesia iku iklim e tropis, dadi hoki dilakoni nang lapangan. Pirang sekolah iku wes nyediakno ekskul hoki, cuma sayange peminate iku mek onok sitik tok. Padahal manfaat e dolen hoki iku onok lumayan akeh. Siji, ndukung kesehatan jantung. Loro, ningkatno kekuatan otot sikil karo lengen. Telu, ningkatno sistem kekebalan tubuh. Papat. ngendalikno berat badan. Terakhir, ngeduno stres ambek ningkato mood. Dadi gawe awakmu sing sekolahe onok ekskul hoki ne, coba gabung ae rek.


Onok sing ngomong nek dulur iku gak mesti sing nduwe hubungan darah ambek awak dewe. Bahkan wong njobo iku isok dadi dulure awak dewe. Salah sijine iku tonggone awak dewe. Temenan lho, tonggo iku isok dadi dulure awak dewe. Alesane iku mergo mereka iku tinggal ndek cedeke omahe awak dewe. Semisal awak dewe butuh bantuan dan dulur kandunge awak dewe podo urip nang luar kota, wong sing isok dijaluki tulung nomer siji iku tonggone awak dewe. Opo maneh nek awak dewe wes akrab pol ambek tonggo iku, pasti mereka gak bakal ragu gawe ngewangi awak dewe. Dadi gawe awakmu, ojok lali bersikap apik karo tonggomu ben isok njalin hubungan dulur sisan.


Nonton bal-balan ning stadion kuwi pancen nyenengake amarga bisa ketemu suporter liya lan bisa ndukung tim langsung. Nanging ning sasi Oktober taun 2022, ana kasus sing ngelibatake para suporter, yaiku pas pertandingan Arema karo Persebaya. Akeh banget perkara sing perlu diselidiki amarga saka peristiwa iki, luwih saka 150 wong seda siya-siya. Ana sing ngomong kabeh kerusuhan iki dimulai saka suporter fanatik, uga ana sing ngomong yen dimulai saka polisi sing ora bisa ngontrol keramean. Nanging, eksekusi saka kasus pertandingan iki uga ora tinemu terang amarga akeh pihak sing ora gelem disalahke lan ora gelem tanggung jawab kalebu polisi, PSSI, pemerintah Malang, uga para sponsor.


Lindu kui becana alam sing ora iso awak dhewe kiro-kiro. Awak dhewe iso prediksi kapan lan neng endi, nanging awak dhewe ora iso ngepastike wektu lan lokasi tepate. Lindu kui seko penyebabe iso dibagi dadi beberapa jenis. Ono lindu sing disebabke lempengan sing geser utowo lindu tektonik. Yen misale lindu jenis iki ono neng laut iso wae dadi sebab bencana tsumani. Sing keloro, ono sing jenenge lindu vulkanik. Lindu jenis iki disebabke karo aktifitas magma neng gunung merapi. Biasane gunung merapi sing arep jebluk bakal ono lindu disik. Sing ketelu, ono sing jenenge lindu runtuhan. Iki biasane kedaden neng panggon-panggon lemah kapur utowo neng panggon tambang.


Bakso Kota Cak Man kuwi bakso sing wis kesohor ing endi wae. Nanging ya asline saka Malang, Jawa Timur. Biyen ceritane Pak Man kuwi dodol bakso pikulan. Amarga baksone enak lan Pak Man wong kang kreatif lan inovatif, Pak Man bisa nggawe usaha bakso dewe. Warunge ana ing njero mall, amarga kuwi regane luwih larah sitik. Rega karo rasane sumbut padha enake. Pak Man ya sering banget ngewenehi pelatihan bisnis ning warung baksone lan mesti ana variasi panganan anyar kaya goreng bakso keju, bakso mekar, lan sapanunggale. Mulane, bakso iki kudu diparani yen lagi mlaku-mlaku pengen mbakso utawa pengen mangan sing seger-seger.


Panganan sing paling disenengi wong saiki yaiku salah sijine gorengan, termasuk aku karo konco-kocoku yo seneng karo gorengan soale gawe ganjel weteng nag pas lesu. Opo maneh nag gorengan iku maeng isek anget terus oleh goreng kering ora sepiro akeh lengone sing kantel malah uwenak terus ngombene karo teh, kopi, utowo es teh, wes enake pol. Tapi saiki akeh wong sing dodol gorengan iku elek'an. Koyok contone teko lengone iku lengo jelantah, terus lengo lawas wes digawe pirang-pirang dino dicampur ambek lengo anyar. Lah sing nginiki sing garai mangkel karo gorengane soale iso garai serek nag gurung, watuk, ambek sing medeni iku kangker. Mangkane aku nag tuku gorengang iku ora seneng sing lengone kantile akeh solae aku pengalaman bolak-balik nag sing lengone kantile akeh iku biasane lengone ora apik.


Bogor kui dikenal karo wong-wong kota sewu angkot. Neng kono ora bener-bener ono sewu angkot, menurutku, nanging sangking akehe tekan diarani koyo ngono. Sing marake macet neng Bogor yo angkot-angkot kui mau. Anggkot neng bogor kui akeh sing ngaggo mobil merek Carry. Mobil kui iso amot kiro-kiro sangang wong, siji wong lungguh neng ngarep lan wolu sisane neng bagian buri. Nanging ora mesthi sak mono, soale ono wong sing sok gowo bareng sing okeh. Dadine mung iso amot sitik. Cat mobile uga bedo-bedo, nanging kanggo neng daerah pusat kotane. Wernone kui ijo enom. Neng bagian bemper mobile kui bedo-bedo tergantung rutene. Misale rute 03 kui wernone biru lan rute 016 kui wernone coklat.


Maca Alquran kui ono tata carane, dadi ora iso sembaranga. Salah sijine kui awak dhewe kudu gateke tanda cilik neng duwur ayat sing artine kudu mandeg utowo lanjut. Tanda kui disebut waqaf. Waqaf kui ono werno-werno. Tanda huruf lam laif  kui jenenge waqaf al washal artine kui awak dhewe ora oleh mandeg neng kono. Tanda huruf mim kui jenenge waqaf lazim sing artine kui kudu mandeg. Tanda sad kui jenenge waqaf murkhas artine luwih apik lanjut nanging ora opo-opo uga yen misale mandeg. Tanda sad lam ya kui artine luwih apik yen bacaane dilanjutke. Lan akeh tanda-tanda waqaf sing liyane.


Dadi wong loman iku uga prentahe agama. Donya utawa harta sing diduweni saben wong iku uga ana bagean kanggo wong liya kayata wong fakir miskin, bocah yatim, lan wong sing mbutuhake liyane. Mula ing rukun Islam ana prentah kanggo ngetokne zakat kanggo sing wis mampu. Saliyane zakat, ana sedekah sisan kanggo ngewenehi wong liya. Gunane zakat iku kanggo ngeresiki donya sing wis diwenehi karo Gusti supaya tansah berkah. Sedekah uga padha wae, kanggo wujud syukur marang Gusti lan supaya bisa tambah berkah donyane. Ayo padha sedekah nalika ana harta sing luwih kanggo ngewangi wong-wong saubenge kene lan supaya tansah berkah donyane.


Dadi chef kui modale ora mung gur iso masak. Tugas chef luwih seko kui. Jaman saiki chef dipadake karo profesi koki utowo juru masak. Padahal awale tugas chef kui luwih kompleks seko kui. Chef kui seko basa Prancis sing artine sirah utowo pimpinan. Dadi awale kui chef puniko uwong sing ngatur kabeh urusan neng pawan restoran. Chef kui sing ngatur menu opo wae sing bakal digawe dino kui. Wong-wong sing masak neng ngisore dheweke kudu ngikuti opo wae omongane. Senadyan, teknik masak kui akeh banget lan sing bener kui relatif, koki kui tetep kudu manut karo chefe. Chef kui uga ngatur tekan seko ngendi bahan panganan dituku lan mikir piye carane ben ora ono bahan sing keguak


Salah sawijine teknologi kanggo keuangan sing lagi dikembangake ning Indonesia yaiku DANA. Aplikasi iki dadi salah siji aplikasi sing berhasil kerja bareng perusahaan manca negara kanggo ngadakake pembayaran liwat QR sing luwih praktis amarga lintas negara, salah sawijine Thailand lan rencanane arep nambah dari 76 negara liyane. Aplikasi iki dirilis ning tau 2018 lan dikembangake karo PT Elang Sejahtera Mandiri, salah siji anak perusahaan EMTEK sing wis kesohor amarga produk teknologine bisa nembus pasar manca negara. DANA iki uga nduwe kerja sama karo akeh bank kaya BRI, BNI, BCA, lan liyane. Fungsi DANA iki padha kaya kartu tabungan digital ning Indonesia.


Dina Sabtu wingi, Santi dijak nonton tanding basket ning kampus. Tanding iki dadi salah siji rangkaian ning acara Porseni. Santi ora tau melu dadi suporter. Nanging saiki, Santi malah melu amarga kanca kelase ana sing gabung ning tim basket kuwi. Fakultase Santi yaiku Fakultas Ekonomi tandhing karo Fakultas Psikologi. Fakultas Ekonomi iki wis terkenal karo baskete, apa maneh tim basket putri. Santi teko kanggo ndukung Ayu, sing dadi kapten tim basket uga ndukung Fania. Nanging bengi iki Fania dadi pemain cadangan amarga minggu wingi wis melu tandhing. Banjur pungkasane, tim Fakultas Ekonomi iki menang lan dadi juara siji ning cabang basket putri.


Pandemi Covid-19 sing saiki wis ana ing ngendi-endi nggarai kabeh wong wedi. Ora angel kanggo virus iki nyebar teka wong siji ning wong liya. Salah siji kegiatan sing bisa ngurangi sebaraning Covid-19 yaiku olahraga. Ora kudu olahraga sing abot utawa mara ning panggon gym, nanging olahraga sing enteng wae kaya mlaku utawa mlayu wis bisa nambah kuating awak kanggo ngelawan Covid-19. Olahraga kui akeh banget manfaate. Salah sijine yaiku mbantu kanggo nguatne imun sing ana ing awak supaya bisa ngelawan Covid-19. Untunge aku wis seneng kanggo mlayu kawit cilik, dadine saiki ora kudu dipeksa karo wong tuwa kanggo olahraga supaya ora kena Covid-19.


Almarhum bapakku duwe cita-cita pengen pensiun neng deso. Sak durunge umur 50 taun, rencanane dheweke pengen pensiun. Dheweke kepengen duwe omah neng lan buka usaha ternak perah sapi neng kono. Alhamdulillah perkoro kui wis kesampean. Bapak sempet duwe omah lan kandang sapi neng daerah Kabupaten Bogor. Malahan, bapak wis duwe sapi lan ono wong sing gelem ngewangi ngurusi omah lan usahane bapak. Ket biyen bapak ora tau neko-neko. Bapak mung kepengen urip sak cukupe. Nanging sak durunge seket, bapakku sedo. Akhire, usaha kui dilanjutke karo simbah lan paklikku. Nanging kui, ora suwe. Wong sing gelem ngewangi mau ngapusi awak dhewe. Surat lemah lan sapi-sapine didol tanpo awak dhewe ngerti. Saiki, awak dhewe ora ngerti wonge kabur neng endi.


Unjukan khasipun Jogja boten wedang ronde kemawon. Wonten jinising wedangan sanes ingkang unik. Inggih punika wedang tahu. Wedang tahu menika didamel saking kacang kedele ingkang dicampur kuah jahe kados ronde. Wedang tahu menika nambah jinisipun unjukan anget wonten Jogja. Aslinipun, wedang tahu dibeta saking Cina menyang Semarang. Wonten Cina, wedang tahu dicampur rebon, kecap asin, lan ketumbar. Raosipun gurih, benten kaliyan wedang tahu sakmenika ingkang manis senadyan sami dicaosi jahe supados saged damel badan kraos anget. Sakmenika, kathah tiyang ingkang remen ngunjuk wedang tahu nalika cuaca asrep. Bahan-bahan alami wonten wedang tahu ugi saged damel badan dados sehat lan boten gampil sakit.


Bir pletok menika salah satunggaling unjukan tradisional Jakarta. Lumrahipun unjukan menika disade nalika wonten tanggap warsa kutha Jakarta. Asmanipun unjukan menika bir, nanging bentenipun, bir pletok boten gadhah kandungan alkohol. Isinipun bir pletok awujud rempah-rempah ingkang damel badan sehat lan kraos anget. Tiyang Indonesia jaman Landha damel bir pletok kangge nyaingi bir ingkang diunjuk dening tiyang Landha kangge damel badan kraos anget. Amargi didamel saking rempah-rempah, bir pletok gadhah kathah khasiat. Jahe ingkang damel badan anget saged nambah napsu dahar. Jahe ugi saged nambani sakit lambung. Kayu secang wonten bir pletok saged ngicalaken diare, TBC, tetanus, tumor, kaliyan kathah penyakit sanesipun.


Bedha maneh yen arep masak urang utawa cumi sing digawa dhewe. Ning warung sing buka jasa masak utawa omah bebakaran iwak, biyasane cumi lan urang iki duwe rega dewe amarga mbayari tenaga ngresiki. Ngresiki cumi lan urang iki rada angel-angel gampang. Nanging regane ora bedha adoh karo yen ora nggowo urang utawa cumi mentah dewe. Yen urang karo cumi, ibuku luwih milih pesen langsung lan ora leren tuku ning pelelangan iwak kuwi. Biyasane urang lan cumi iki dimasak nganggo saos padang, saos tiram, utawa saos lada hitam. Nanging saban warung ya uga coco-cocokan. Ana sing bumbune enak ono sing kurang pas kanggo ibuku.


Awak dhewe mesthi kepengen eksis pas awal-awale mlebu SMA. Eksis neng keno dudu artine terkenal, nanging paling ora awak dhewe dianggep ono karo konco-konco sak sekolahan. Salah siji cara ben iso eksis neng sekolah kui melu ekskul. Iki tips milih ekskul sing cocok kanggo awak dhewe. Sing kesiji, awak dhewe kudu ngerti kekurangan lan keluwihane awak dhewe. Sing keloro, awak dhewe milih ekskul sing kiro-kiro wong-wongane cocok karo awak dhewe. Melu ekskul kui rodo sia-sia, yen pas mlebu jebul wong-wongan sing ono neng kono ora sak pikiran karo awak dhewe. Sing ketelu, awak dhewe iso jajal kabeh ekskul sing awak dhewe senengi. Yen ora cocok, awak dhewe gari metu lan melu ekskul sing liya.


Urip nang duwur gunung iku ancene angele pol ambek ora karoan rasane. Nah ben iso urip nang duwur gunung iku maeng, yo iku kudu iso nyocokno awake ambek keadaan sing ono nang kono sak cepete ben iso urip nang kono, nah nyesuaikno iku maeng tego gaya uripe ambek lingkungan maeng, contohne carane ngadepi howo sing ademe megilan, terus carane urip nang kono barang iku koyok piye awit teko masake ambek liyan-liyane sing ancene seje ambek uripe wong sing podo umume. Yo ance urip nang gunung maeng iku abote megilan, tapi kabeh iku mesti iso diatasi nag wonge maeng iso nyesuaikno kabeh iku maeng. Terus yo kudu sabar kanggo ngadepi iku maeng ben iso tetep kuat.